text:
1 juli 1863…………1 juli 2014 Derecho riba rekonosementu, rekonsiliashon I reparashon
original Papiamento
(English translation below)
Fecha konmemorando abolishon di esklabitud riba Boneiru I e otro islanan di Antias kolonisa dor di Hulanda den Caribe.
Na Oropa for di den siglo 13 I 14, sklabitud, laga hende traha trabao forsa sin pago I sin libertad, no tabata legal mas pa ley I a bira un derecho humano. E paisnan Oropeo a disidi di deklara pa ley Afrikanonan hasi katibo den nan kolonianan komo “no-hende”, “no-humano”, I komo “obheto o poseshon” I ku e status legal aki komo “no-hende” I “obheto o poseshon” a hasi pa medio ley e negoshi di hendenan Afrikano legal.
Hulanda a bira e pais mas poderoso I eksitoso den e negoshi di hende o katibu na mundu I e islanan di Antias Hulandes kolonisa den Caribe, inkluyendo Boneiru tabata forma e parti strategiko di e komersio di katibu di Hulanda.
Hulanda ta un di e ultimo paisnan na mundu ku bou di preshon internashonal a disidi di stop ku praktika legal di komersio di hende, sklabitud I pose hende komo poseshon, komo katibu. Na augustus 1862 a traha e ley pa abolishon di sklabitud, I a pase, pero riba reklamo I inisisti di donjonan di katibu ku nan ke warda te despues di kosecha pa libera nan katibunan, gobiernu a duna e donjonan di katibu nan gustu I e ley a bin den ehekushon riba prome di juli 1863.
Gobiernu a paga treshen florin na donjonan pa kada katibu pa bira liber, sea homber, muhe I mucha.Tambe e gobiernu a duna e donjonan di katibu e posibilidat legal pa tene e katibunan pa ley liber bao di nan kustodia i kontrat pa un termino di tres asta te ku dies anja mas, I asina a alarga sklabitud ahinda mas den forma administrativo.
E fecha 1 juli 1863 ta kuminsa e proseso di emansipashon di nos pueblo Boneriano komo un kolonia Hulandes. Emansipashon ta e hecho o proseso pa ta liber di restikshonan, poder, subordinashon, influensianan dominante, sea legal, sosial o politiko I pa tin bo derecho propio.
Basa riba e ley universal I derecho humano ku tur hende ta nase igual den dignidat I derechonan, e hendenan liber lo mester tin, i ku tur hende o katibu ku a bira liber lo mester tin e mesun derecho pa kuminsa un bida nobo igual, un start nobo igual, “level playing field”.
Esaki a keda un ilushon te ku dia di awe pasobra nos isla ku tabata sub-desaroya pa e motibu di kolonialismo a wordu marka dor di e paisnan ku a kolonisa nos, Hulanda, I ta un persepshon asepta te ku awe, ku nos no ta kapas pa eherse un gobiernu bon, I ta marka ku korupshon I tambe ku retrasonan kultural I sosial.
E kolonisado, Hulanda, a eherse tambe un manipulashon kolonial di e mente di esnan kolonisa ku a laga raskonan I sikatrisnan kasi permanente atras te ku awe, i ku un gran parti di esnan ku a ser kolonisa I nan desendientenan ta kere te ku awe, ku ta normal I natural ku nan ta wordu kolonisa o goberna dor di e nashon kolonisador, Hulanda,I ku ta normal I natural ku nan isla o pais ta pa sirba interes di e pais ku a kolonisa nan, Hulanda, I ku ta normal I natural ku nan mes no tin e inteligensia, ni boluntad I kapasidat pa disidi I dirigi nan propio destino.
Asina e pais kolonisador, Hulanda, a krea I mantene un posishon di poder geo-politiko te ku awe I a soru pa strukturalmente stagna, boicotia, I sabotia e proseso di emansipashon, desaroyo I kreamentu di esnan kolonisa nan mes nashon I tene nan dependiente di un o otro manera sea politiko o sosial-ekonomiko pa hasi kasi imposibel pa awe nan por realisa nan propio desaroyo I kresementu ekonomiko.
Konmemorando e fecha di abolishon di sklabitud, ta nos obligashon komo desedientenan, I pa respet pa nos antepasadonan di refleha riba e tragedia humano di nos diaspora ku pa ley a wordu duna e status di “no-humano” pa asina usa nan komo “obheto” pa negoshi i komersio pa ekonomia I enrikese nos kolonisador, Hulanda su posishon i su pueblo. I nos ta konstata ku e promesa I ley di derecho humano, nos emansipashon komo hende I pueblo, pa ta liber di subordinashon, restrikshonan, poder, influesianan dominante, sea legal, politiko, sosial o ekonomiko ku ta obligashon I responsabilidat di Hulanda pa juda I sostene nos den e proseso ey, no a kana su kaminda manera promete I nos sigur komo desendientenan tin derecho riba rekonosementu, rekonsiliashon I reparashon di e danjo hasi na nos antepasadonan I humanidat i te ahinda nos ta bibando e ilushon di “igualdat I libertat” ku Hulanda mes a promete I a bai di akuerdo ku ne despues di a wordu libera di e holocausto di segunda guerra mundial pa respeta e leynan aki pa por promove pas I felisidat pa nos tur.
1 July 1863…….1 July 2014 Right to recognition,
reconciliation and reparation
July 1st, commemorating abolition of slavery on
Bonaire and the other islands of the Antilles colonized by Holland in the
Caribbean.
In Europe since the 13th and 14th
century, slavery, to force people to work without payment and without freedom
was not legal anymore by law and has become a human right. The European
countries has decided to declare Africans which were made slaves in their
colonies as “non-human” and “object or possession” and with this legal status
as ‘non-humans” and ‘object or possession” has made by law the commerce of
African people legal.
Holland has become the most powerful and successful country
in the world in the business trade of humans and the Dutch Antillean islands,
including Bonaire formed a strategic part of the commerce of slaves by Holland.
Holland as one of last countries in the world under
international pressure has decided to stop the practice of trade of humans,
slavery and to possess humans as possession, as slave. In august 1862 the law
was made to abolish slavery, but on complaints and persistence of the
slave-owners to wait with the execution of law till after the harvest period to
free their slaves, the government has sympathized with the wish of the
slave-owners and the law has come into execution on July 1, 1863.
The government paid three hundred guilders to the
slave-owners for the freedom of every slave, man, woman or child. Further the
government gave the slave-owners the legal possibility to keep the free slaves
by law under their custody by contract for a period of three up to ten years
more, so extending slavery even more in an administrative form.
On July 1, 1863 initiated the emancipation process of our
Bonerian people as colony of Holland. Emancipation is the fact or process to be
free of restrictions, power, and subordination, dominating influence, being
legal, social or political and to have your own right.
Based on the universal law and human right that all human
are born equal in dignity and rights, that free humans has, and that everyone
or slaves that has became free has the same right to start a new life equal, a
equal new start, a level playing field.
This remained an illusion up to now in view of the fact that
our island which was sub-developed because of colonialism and has been marked
by the country which has colonized us, Holland, and that it is a accepted
perception up to now, that we are not capable of good government, marked with
corruption and lagging behind culturally and socially.
The colonizer, Holland, has instilled colonial manipulation
of the mind of the colonized people which
left behind scars almost permanent up to now, and that a great part of
the colonized ones and their descendants believe up to now, that it is normal
and natural that they are colonized and governed by the colonizing nation,
Holland, and that it is normal and natural that their island or country is to
serve interest of the nation which colonize them, Holland, and that it is normal
and natural that themselves do not have the intelligence, or willingness or
capacity to decide and rule their own destiny.
Thru this method the colonizer, Holland, has created and
maintain a position of geo-political power up to now and structurally stagnate,
boycott and sabotage the process of emancipation, development and building of
their own nation of the colonized people and kept them dependant in one way or other,
politically or social-economically to make almost impossible for them now to
realize their own development and economic growth.
Commemorating the abolition of slavery, is our obligation as
descendants, and for respect to our ancestors, to reflect on this human tragedy
of our Diaspora that by law has been given the status of “non-human” to make it
possible to use them as “objects” for trade and commerce for the economy and
enrichment of our colonizer, Holland for their economic wealth and their people.
And we can establish that the promise and human right laws
of emancipation as human and nation, to be free of subordination, restrictions,
power, dominating influences, being legal, political, social or economical that
is the obligation and responsibility of Holland to help and support us in this
process, has not evolve as was promised and us as descendants for sure has the
right on recognition, reconciliation and reparations of the harm brought upon
our ancestors and to humanity.
And up to now we are living the illusion of “equality and
freedom” that Holland their selves has promised and has agreed upon after being
liberated from second world war holocaust, to respect these laws in order to
promote peace and happiness for all of us.


c: text/html

text:
ORANJESTAD, 05 januari 2021. Segun resumen di awe 19 persona a recupera, a registra un total di 110 caso nobo di Covid-19, di cual 109 ta residente y 1 no-residente. Cantidad total di testnan ehecuta ayera na e diferente localidadnan entre otro laboratorio di hospital, laboratorionan priva y aeropuerto ta 892 test, 'positivity rate' bou di nos residentenan ayera ta 34%).
Activo tin awe 429 caso, cantidad di fayecido relaciona cu Covid-19 a aumenta na 50.
Hospital ta informa cu tin un total di 13 persona interna di cual 5 ta den Cuido Intensivo y 8 riba unidad general di covid.

robotstxt: allowed

filter: keep


text:
KRALENDIJK – E ta gosa ora e por haña un rima tripel, Tmanjam ta bisa. E ta saka un pida papel for di su saku ku un teksto kòrtiku. “Wak, aki ‘ban lora’ ta rima ku ‘Pandora’.” Ta un komienso pa un rèp. El a kaba di skibié. Un ‘beat’ i e palabranan a sali di mes. Tmanjam ta rèper. E ta skibi na papiamentu. “Mi sa skibi na hulandes tambe òf na ingles, pero na papiamentu mi por ekspresá mi mes mas mihó.
Idioma ta para sentral otro siman ora selebrá dia di Boneiru. Bou di e lema ‘Papiamentu nos identidat’ gobièrnu lokal, ku ta organisá e dia, ke pidi atenshon èkstra pa e idioma ku ta papia na Boneiru, Kòrsou i Aruba.
Mensahe
Tmanjam (35) ta skibi tokante tur kos. E por rabia pa situashonnan deplorabel riba su isla: “ ‘Mi pueblo ta cry’, mi a yega di skibi.” Pero e ta laga su rabia bai lihé atrobe. “Mi letranan ta tokante bida, tokante amor: ku e loke ku mi a kaba di skibi mi ke bisa ku un hòmber no mester di plaka nesesariamente pa por duna amor. Mi ta haña ku un rèp mester tin un mensahe.”
Tmanjam – den bida diario Juamar Nicolaas – ta skibi tur dia, tekstonan pa su mes i pa otronan. “Traha ku palabra, buska rima, ta un tipo di meditashon. Via e skibimentu mi ta deskubrí kos nobo den e lenga.”
Sinaida Janga ta kordinado di e programa ‘Arte di palabra’, un kompetishon di deklamashon pa mucha di Kòrsou, Aruba i Boneiru. Pa añanan kaba e ta guia hóben entre diesdos i diesshete aña ku skibimentu di poema i kuenta. “Hóbennan djawó ta skibi papiamentu mihó ku ántes. Bo ta ripará ku nan a siña na skol. Pero tambe nan ta usa idioma na nan manera. Ku ekspreshon nobo. ‘M’appbo’ (mi ta app bo) ta un ehèmpel.”
Amor pa isla
Mucha ta skibi tokante di bida, nan ambiente, kiko ta hasi doló. “Den mayoria di e tekstonan tin hopi amor pa nan isla. Nos ta skibi kuenta i poema pa mantené e kultura i e idioma bibu.” Segun Janga tin hopi talento na Boneiru. “Pero tin be e hóbennan ta poko tímido. Ta mi tarea pa pèrkurá pa nan talento sali.”
Un di e talentonan ta Sendion Balentin (13). Si tin un konkurso di skibimentu na Boneiru, t’e ta gana. Esaki a kuminsá for di tempu ku e tabatin shete aña. El a gana un premio ku un kuenta kòrtiku tokante e morkoi chikí Tonki ku no ker a sali for di su webu. Poko dia ei el a sali promé den e konkurso di kantika ‘Kanta nos Boneiru’. E ta kanta algun frase: ‘Kanta bo kansion, bo tin libertat di ekspreshon’. El a skibi e teksto huntu ku Wesley Sint Jago, kaminda el a sigui workshop tokante skibimentu di kantika. “Mi a siña hopi tokante di rima, i kon un teksto ta kore dushi.”
Mésun edat
Sendion ta kanta dia 6 di sèptèmber riba Dia di Boneiru. P’e skibimentu ta un manera tambe pa desaroyá kultura di e isla. E ta preferá skibi pa esnan ku tin mésun edat kuné. “Nan ta komprondé mi mas miho.” E aña aki mes e ke skibi un kontinuashon di e kuenta tokante e morkoi Tonki.
Outor Janita Monna


text:
Suma di inscripcion ta Awg. 150,-.
Curso instructor di landamento
Descripcion
Si bo ta interesa pa bira un instructor di landamentro, bo por acerca IBISA (Instituto pa Biba Saludabel y Activo). IBISA ta organisa anualmente of cada dos aña un curso pa instructor di landamento A. Despues di termina e curso, e instructornan ta califica pa duna examen di landamento pa e diploma A y B di Arubaanse Zwembond.
E curso ta consisti di diferente modulonan manera tecnica, metodica, teoria, fisiologia di landamento, abilidad pa landa y practica. E curso ta dura dies (10) luna y ta admiti aplicante cu tin minimo 16 aña y cu tin diploma D di e Arubaanse Zwembond y e diploma EHBO. Tambe por haya e dos diplomanan cu falta durante di e curso.
Unda pa pidi'e? / Mas informacion na
Na e balie di Instituto pa Biba Saludabel y Activo (IBISA)
Cuanto e ta costa?


text:
Maneho di Propoganda Boneiru
Último tempu mas i mas borchi di propaganda ta aparesé den espasio públiko. Kolegio Ehekutivo a stipulá regla pa ponementu di bòrchi di propaganda den e Nota Maneho di Propaganda. Un oumento no-kontrolá di ekspreshonnan di propaganda ta kondusí na dañamentu di bunitesa di imágen di kaya i ku esei e tin influensia riba kon hende ta eksperensiá nos isla. Banda di esei e por sòru tambe pa situashonnan insigur den tráfiko. Mester ta bon kla kiko sí i kiko no ta deseá. Mester ta bon kla tambe kiko sí ta pèrmití. Den e Nota Maneho di Propaganda bo por lesa kiko sí i kiko no ta pèrmití. Por ehèmpel pa sierto ophetonan di propaganda bo tin mester di un pèrmit. Sali for di e punto di bista ku bo tin ku pidi pèrmit ora bo ke pone un bòrchi di propaganda riba kaminda públiko. Den e nota tin tambe ki ora bo no tin mester di pèrmit. Propaganda por ta bunita i plasentero tambe pa e alrededor. E por hasi e imágen di kaya mas bibu i mas enérgiko.


text:
Diabierna madruga a drenta informe di movecionnan sospechoso riba lama y na e beachnan banda di e hotelnan, mesora a pidi yudansa di polis pa vigila y controla riba e beachnan entre Bushiri cu Malmok. Polisnan a controla pero ya esnan cu lo a drenta a bay for di e sitio. Aki un rato nos lo ricibi mas informacion for di Guardacosta di Caribe!
update: Kustwacht a mira un contacto riba nan radar marduga riba anker. Nan a bay Manchebo pa mira si nan ta haye. Tambe nan a pidi asistencia di kpa. Polis a bay tambe Hadicurari. Eynan a topa ku un boto di piscado y e piscado a declara ku nan tawata riba anker marduga y pasa Manchebo pa yega Hadicurari. Nan a bini bek awor pa motibo di TDQ. Esey tabata e informacion total di e susedido.
Update: Guardacosta a detecta movecionnan di traficacion di hende banda di e hotelnan.
Diabierna madruga a drenta informe di movecionnan sospechoso riba lama y na e beachnan banda di e hotelnan, mesora a pidi yudansa di polis pa vigila y controla riba e beachnan entre Bushiri cu Malmok. Polisnan a controla pero ya esnan cu lo a drenta a bay for di e sitio. Aki un rato nos lo ricibi mas informacion for di Guardacosta di Caribe!


text:
Wak Netflix unda cu ta
Mira bo favorite Netflix movies, series y TV shows unda cu ta, sea bo ta na cas of riba vakantie un pafo di Aruba.
Djis log in den bo Netflix account y disfruta!
Enjoy cu bo amigonan y fiamia
Setup mas cu un account riba un main account asina abo cu bo ser nan keri por disfruta di Netflix hunto!
Prome luna Netflix Premium pa account nobo
Prome biaha riba Netflix? Laga nos crea un US account pabo, asina bo lo ricibi e prome 30 dia di Netflix Premium pa mesun prijs di Netflix Standart!
Account creation ta un servico gratis ora cumpra cualkier pakete di credit di Netflix.
Bo tin un account caba?
No ta problema, bo mester djis zorg cu bo a yega di cumpra un Netflix subscription caba uzando US currency, sea cu un credit card, PayPal of un US gift card code.
Si nos a yega di crea un account caba pabo, e orey nos lo deliver e code pabo, of nos mes por refill bo account pabo, djis kies cuanto credit bo lo kier den bo account, y nos lo deliver e code pabo of nos lo refill e pabo dentro di 24 hours despues cu nos ricibi pago.


text:
Diaranzon mainta polisnan di Landsrecherche y RDT a haci un Entrada Hudistial na un cas di un ex Minister, na un cas di un directora di radio emisora y na mas hende, cu ainda nos no por a confirma. Parce ta investigando e procesonan rond di otorgamento di tereno durante e periodo di gobernacion anterior. Te ainda no a detene ningun hende pero si a bay cu articulonan cu lo por ta interesante den e investigacion andando.
2 thoughts on “Entrada Hudicial na un cas di un ex Minister y na un cas di un directora di radio emisora”
-
De hele bende rennend
-
Ainda nan ta tribi I kier regresa sigi hasi mal hecho cu e humilde hendenan di tersera clase.


text:
Cera conoci cu Valeria Gomez Empowered women exporter
ORANJESTAD – Valeria Gomez di Vadavas ta forma parti di e grupo di profesionalnan cu a sigui nan cursonan di Exprodesk na Departamento di Asuntonan Economico, na un manera continuo y hunto cu algun otro damas a yega na e nivel di Master Class “From Zero to Hero: Mastermind- Empowered Women Exporters”. E curso a wordo presenta pa un export coach internacionalmente reconoci cu ta Sra. Taiana Mora di NEX Consulting. Focus principal ta pa e grupo aki di “Empowered Women Exporters” internacionalisa nan productonan, talentonan/servicionan den e mas amplio sentido di palabra.
Cu esaki Exprodesk tin como meta pa encurasha y stimula mas di nos hende muhernan profesional cu tin e potencial pa exporta cu nan tambe lo por logra esaki door di cera conoci cu e hende muhernan di “Empowered Women Exporters”.
Valeria Gomez ta parti di e team di fundadornan di VADAVAS, como un hoben entrepreneur. Valeria ta un di e yiu muhernan di e fundadora di Vadavas, un joyeria cu a lanta na 2013 inspira pa Valentina, Daniela, Valeria y Sebastian. Su mama como un mama soltera a bin cu un concepto nobo na Aruba. Nan a dicidi cu tur nan productonan ta wordo traha pa mamanan soltera for di nan mesun cas y cu ta bira asina un fuente di entrada pa nan, vooral den e temponan aki.
“Nos ta kere tambe cu nos por salba matrimonionan door di duna e mama di e famia e oportunidad pa por haya un extra entrada. Pero e marca VADAVAS ta enfoca riba e mamanan soltera primordialmente y nan famia. Nos sa cu nan mester un ayudo extra, pa nan por provee amor y tempo di calidad cu nan yiunan cu mester di esaki hopi biaha desesperadamente.”, Valeria ta expresa.
Con nan ta hacie?
Mayoria mamanan tin mas cu un trabou, pa e motibo aki hopi bes e yiunan ta wordo lanta door di tur hende menos e mama. Ta p’esey Vadavas ta duna e mamanan trabou cu nan por haci na cas. Di e manera aki e di dos trabou lo no separa nan di nan yiunan.
Awendia por haya e articulonan di joya VADAVAS den varios diferente tiendanan rond di Merca, danki na diferente exposicionnan cu Valeria y e team a atende den pasado y na unda cu turistanan a topa e marca VADAVAS na e tienda na Paseo Herencia Mall na Aruba y nan a enamora di e marca y full e concepto. VADAVAS a habri awo nan prome franchise den HHI South Carolina. E comienso humilde di Valeria su mama ta skirbi caba como prome pagina di un buki cu ainda no a termina, pero ta priminti di bira uno hopi interesante cu tur e pasion y dedicacion cu e team di VADAVAS ta traha cu ne na unda nan a yega e total di 150.000 acesorio.
Recientemente mirando cu Covid-19 ta rekeri pa hende bisti un tapaboca, VADAVAS a inova cu tapabocanan unico y elegante cu ta obtenibel den nan tienda actualmente. Cu esakinan a añadi un segment nobo den nan productonan.
Na 2013 na momento cu Vadavas a cuminsa cu mas o menos 20 dollar Mericano a cana un caminda largo pero cu un motivacion fuerte den nan concepto: E mihor tin di bin ainda!
Pa sa mas di Valeria y Vadavas por bishita su website www.vadavas.com


text:
WILLEMSTAD – Miéntras ku ku e direktiva di Internat pa mucha di Brakapoti ta kontemplá pa bai wes pa haña e diessinku muchanan ku a saka for di e internat bèk, Jennifer Lindo-Snijders di Gezinsvoogdij Instelling (GVI) ta kontentu ku e hóbennan no ta den e internat mas. “Nos no ta pone niun hende mas eiden te ora ku a investigá tur kos rigurosamente.”
Espesialmente e papel ku e direktiva di e Internat a hunga Lindo-Snijders ta haña dudoso. “Awor yen di rumor ta yega serka nos ku e direktiva añanan largu sa kaba kiko ta sosodiendo den e internat. Un èks direktor a asta tuma su retiro pasobra e direktiva no a tuma akshon kontra un di e dos guiadónan, ku anteriormente kaba a sospechá di abusu seksual ku mucha.”
Di e diessinku muchanan ku a saka a manda sinku kas, sinku awor ta den den Justitiële Jeugdinrichting Curaçao (JJIC) i sinku a bai e fundashon New Creation na Otrobanda. “Un di e hobennan ku a bai New Creation a purba mata kurpa” visepresidente di e Internat di mucha di Brakapoti Monte Horsford ta reakshoná. “Ta esaki ta e konsekuenshanan di e akshonnan di GVI. Tabata un akshon ilegal i mal pensá i djaweps mi ta deliberá ku un abogado pasobra nos ta kontemplá di bai wes.”
Inklinashon pa suisidio
Lindo-Snijders ta konfirmá ku un di e hóbennan ku a hiba otro kaminda ta lucha ku inklinashon pa suisidio, pero e ta indiká ku e hóben a deklará serka sikiatro ku na Internat di Brakapoti e tabatin e inklinashonnan aki kaba.”E asuntu tin nos atenshon, nos ta wak si kisas e tin algu di hasi ku su remedinan.”Lindo-Snijders ta ninga ku un di e hóbennan ku a trasladá pa JJIC no ta kome mas. “E no ta kome bon pero esaki tabata e kaso kaba promé ku a traslad’é. E ta konsiente si ku e mester kome algu i e ta hasi esei tambe.”
Protekshon di mucha
Entretantu e Internat a tuma kontakto ku Kinderbescherming (protekshon di mucha) pasobra e koperashon ku GVI ta bai difísil i pasobra nunka un traspaso profeshonal no a tuma lugá. Tabatin e petishon pa atmití guiadó di e internat na New Creation, pero e fundashon na Otrobanda a ninga esaki, segun Internat di mucha di Brakapoti.
Ainda GVI ta para tras di nan desishon: “Nos a sinti doló i sigur no t’asina ku nos no tin kunes, pero nos ta keda para ariba ku esaki ta e mihó pa e muchanan. Sigur awor ku nos ta kuminsá tende mas kos. Pakiko no a aktuá? Kiko ta e papel di e direktiva den esaki? Ministerio Públiko (OM) mester investigá esaki mas pronto posibel.”
Bosero di OM Norman Serphos ta konfirmá ku tin un investigashon penal ta kana di abusu seksual na Internat di mucha di Brakapoti kontra dos sospechoso, ku for di mart di e aña aki a denunsiá. E no por bisa ki dia e investigashon aki a kuminsá. “OM konosé hopi prioridat, entre otro solushon di e asesinato di Helmin Wiels. Ademas atrako ku arma i asesinato ta pará haltu riba agènda. Ta determiná e prioridatnan huntu ku minister di Hustisia. Abusu seksual naturalmente tambe ta un prioridat, meskos ku hòrtamentu di outo, kiebro den kas i otro asuntu ku OM ta dil kuné diariamente.”
OM ta enfatisá ku na 2015 sigur sigur a solushoná kasonan di abusu seksual, entre nan esun di un wardadó na JJIC ku habitantenan menor di edat di e instituto, un tata di kriansa ku su yu muhé menor di edat i un persona di 18 aña ku tabatin un relashon ku un persona di 11 aña.
Outor Anneke Polak


text:
Entrega un peticion por escrito cu ta contene informacion tocante e compania y su directiva como tambe tocante e negoshi cu ta bay lanta (meta, adres, etc.). Por entrega e peticion na Helpdesk di Departamento di Asunto Economico, Comercio y Industria.
Peticion pa un of mas director/manager (nobo) cu mester tin permiso pa opera un compania
Descripcion
Segun e Ordenansa pa permiso pa lanta negoshi (Vestigingsverordening Bedrijven) y e liñanan di maneho no ta permiti pa actua como director/manager di un compania sin permiso di minister di Asunto Economico pa haci tal. Un ke otro cu exepcion di un persona cu nacionalidad Hulandes, naci na Aruba of un persona cu a naturalisa Hulandes na Aruba, mayor di 18 aña.
Unda pa pidi'e? / Mas informacion na
Seccion Vestiging van bedrijven – helpdesk, number di oficina 15. Telefon 521-2400 ext. 250 di Departamento di Asunto Economico, Comercio y Industria
Con mi tin di pidi'e? / Kico mi tin di hasi?
Kico mi tin di hiba cu mi?
E peticion por escrito cu stampia (di Awg. 4,00) y e documentonan (si ta aplicabel), menciona den e liñanan di maneho, cu entrega.
Kico ta e condicionnan?
Ora di entrega un peticion mester tene cuenta cu e ordenansa menciona y e liñanan di maneho cu ta al caso, pues tene cuenta cu entre otro:
E otorgamento di un permiso segun e Ordenansa pa permiso pa lanta un negoshi (Vestigingsverordening Bedrijven) no ta encera cu e esnan envolvi automaticamente lo haya derecho riba e otro permisonan rekeri.
Cuanto e ta costa?
Mester paga stampia (leges) segun Legesbesluit DEZHI pa tratamento di bo peticion. Director di DEACI ta esun responsabel pa stipula e suma. Pa e tipo di peticion aki, e suma ta Awg. 400,00 pa cada director/manager.


text:
Avenida Milo Croes: Diamars den oranan di atardi polis ta wordo manda cu hopi urgencia na Manchito’s den Avenida Milo Croes pa motibo cu lo tabata tin ladronnan activo den e Manchito’s. Varios unidad di polis ta bay na e sitio.
Na yegada nan ta bin topa cu e ladronnan cu ya tabata bayendo caba cu algun saco yen di mercancia horta, pero na un forma hopi tactico polis ta logra gara e dos sospechosonan y mesora ta detene nan y transporta nan pa warda di Polis na Playa. E mercancia horta a keda confisca.


text:
The Fighting Team ayera, djarason 22 di sèptèmber, a bolbe logra un triunfo den kontinuashon dje kampionato regular di sòfbòl fast pitch femenino. E tim e biaha’ki a derotá Fenix Softex ku skor di 12 pa 1, despues ku un dia promé ela triunfá ku 11 pa 1 riba Sta Rosa Angels.
Direktiva di Curaçaose Softball Bond (CSB) a sigui ayera ku e kompetensia di sòfbòl femenino den divishon superior, esta Liga MCB-CSB. Esaki a tuma lugá den Sam Bunting Ballpark na Brievengat.
The Fighting Team a pasa ku relative fasilidat rib Fenix, propinando e tim aki un nòkout: 12 pa 1. Picher Libris Hurtado Payares a gana, miéntras ku Sharon-Rose De Lanoi a sobresalí na bate ku 2 hit den 2 turno.
Picher Shurdaney Obispo a sufri e derota. Joanni Benita tabatin un anochi perfekto na bate pa e tim pèrdèdó ku 1 hit den 1 turno.
The Fighting Team pues a skor 12 kareda riba solamente 3 hit i a komete 1 eror. Fenix Softex tabatin 1 kareda, 2 hit i 4 eror.
Tabatin tambe un wega den divishon A di CSB. Den e promé wega Sta Rosa Vanddis a gana ku skor di 6 pa 0 di Rising Trotters. Danisha Salesia a resultá picher ganadó i e mihó batiadó tabata Yudiluz Salcedo ku a kada wega ku 3 hit den 4 turno. Pa Rising Trotters e picher pèrdèdó tabata Jacqueline Sophia i mihó bate Thianeysha Martis Vicento ku 1 hit den 2 turno (2-1).
E kampionato ta sigui awe nochi na Sam Bunting Ballpark ku Finex Softex kontra Sta Rosa Angels Vanddis den divishon superior. E wega aki ta kuminsá 9or. Den divishon A tin 7or e enkuentro entre Walk of Warriors i Souax Treasure.


text:
Landamento Escolar
Landamento Escolar ta un programa di Departamento di Enseñansa Aruba (DEA) pa tur alumno di klas 3 di Scol Basico y Special na Aruba, den cual nan ta haya instruccion di landamento. E programa ta financia door di Gobierno di Aruba.
Dicon a cuminsa cu Landamento Escolar den klas 3 di scol basico/special?
- Relaciona cu siguridad, ta un necesidad pa sa landa;
- Pa por practica diferente deporte acuatico mester e dominio di e habilidad di landamento;
- Landamento ta saludabel;
- Habilidad motorico ta optimal den klas 3;
- Via scol por alcansa tur nos muchanan.
Kico ta e metanan di Landamento Escolar?
- Pa e generacion actual y esun di futuro, domina e habilidadnan basico y avansa di landamento;
- Crea confiansa cerca e mucha y dun’e sentimento di seguridad den y rond awa;
- Duna impulso na e mucha pa experiencia landamento como algo agradabel y recreativo;
- Crea e posibilidad pa den futuro e mucha por participa na otro forma di deporte acuatico;
- Lanta interes pa sigui les di landamento avansa;
- Siña e mucha e habilidadnan cu ta cay bou diploma A y B otorga pa “Arubaanse Zwembond”.
Mi yiu ta sigur/safe durante Landamento Escolar?
- Tur instructor tin diploma di instructor di natacion. Un parti esencial di nan estudio ta con pa tene cuenta cu siguridad di mucha. E instructornan ta capacita cu basta aña di experiencia den ramo di natacion. Departamento di Enseñansa ta percura tur aña pa “upgrading” di e instructornan riba nivel tecnico, pedagogico y di siguridad;
- Tur instructor tin su carnet di “1st Aid/CPR” di “Red Cross Aruba”. Den caso di cualkier incidente, tur instructor ta capacita pa duna prome auxilio;
- Na cada sitio tin un caha di “E.H.B.O.” bon ekipa;
- Durante les e muchanan ta sigura via AZV.
Unda e Landamento Escolar ta tuma luga?
- Dependiendo di unda e scol ta situa, e muchanan ta haya les na Palm Beach of Baby Beach;
- Tambe nan ta haya oportunidad pa train den Piscina;
- Cu cooperacion di e compania bus di Sr. Wolff ta transporta e muchanan di y pa scol.
Tin gasto envolvi?
- E programa ta completamente financia door di Gobierno di Aruba, asina e muchanan no tin cu paga nada pa sigui e lesnan.
Documento & Publicacion
Noticia
Info / Contact
DEA – Landamento Escolar
Scroll To Top


text:
protocol di deporte
-
News
Protocol Federacionnan di Aruba Aquatics Federation, Landamento
Federacion di landamento, Aruba Aquatics Federation ta presenta e protocol specifico pa nan miembronanRead More »
-
News
Protocol Federacionnan di Aruba Aquatics Federation
Federacionnan di landamento, Aruba Aquatics Federation ta presenta e protocol specifico pa nan miembronan Giants Aquatics ArubaRead More »
-
News
Protocol Federacionnan di Ciclismo
Federacionnan di Ciclismo, Aruba Wieler Bond ta presenta e protocol specifico pa nan miembronanRead More »


text:
Orashon djadumingu 20 di novèmber 2016
Gradisí Tata ku legria, pasobra El a prepará boso pa tuma parti na e benefisionan ku E ta warda den reino di lus pa e pueblo santu. El a reskatá nos for di poder di skuridat i a pasa nos pa reino di su Yu stimá. Pa medio di su Yu nos tin nos salbashon, ke men pordon di nos pikánan. E ta imágen visibel di Dios invisibel; E ta Esun promé, alsá riba henter kreashon. Pasobra ta pa medio di djE, Dios a krea tur kos den shelu i riba tera, loke ta visibel i invisibel, inkluso e podernan spiritual, potensianan, outoridatnan i gobernantenan. Dios a krea tur kos pa medio di djE i tur kos ta dirigí riba djE. E tabata eksistí promé ku tur kos i pa medio di djE tur kos ta keda na nan lugá. E ta kabes di e kurpa, esta di Iglesia. E ta orígen di tur kos, Esun promé ku a lanta for di morto, pa asina E ta Esun promé den tur kos. Pasobra a agradá Dios pa biba kompletamente den su Yu i pa medio di djE rekonsiliá henter kreashon ku Dios mes. Su Yu a drama su sanger riba krus; di e manera ei Dios a establesé pas entre loke tin riba tera i loke tin den shelu ku Dios mes.
Kolosensenan 1:12-20


text:
Momento pa un Reflekshon Nashonal riba Nos Enseñansa i Edukashon
Momento pa un Reflekshon Nashonal riba Nos Enseñansa i Edukashon
Willemstad, 1 di desèmber 2016.
Awe promé di desèmber nos ta para ketu pa reflehá bèk i posihoná nos mes ku fervor riba e trabounan ku mester tuma lugá den nos Enseñansa.
Ta †gezaghebber Ronnie Casseres a dekretá riba e fecha di promé di desèmber 1982, na nòmber di Gobièrnu di Kòrsou, ku tur aña nos komunidat kompleto tin di para ketu i refeleha bèk I reposishoná su mes pa ku nos enfoke den Enseñansa i Edukashon. Un momento di outokrítika i kurashi pa dal tur e stapnan nesesario pa ku preparashon di nos trahadornan i profeshonalnan di mañan.
Komo tal tur aña ta skohe un tema ku ta pèrmiti nos logra e ophetivonan ariba menshoná. E meta di e aña aki ta pa nos bai bèk na e ophetivo di e dekreto inisial i reflehá seriamente riba nos enseñansa i edukashon2016.
A skohe e tema sentral:
“Enseñansa nos kousa i prioridat nashonal, e base TEI”
E aña ki tambe manera ta e kaso añanan anterior kada partner edukashonal lo hiba palabra. Nan ta representante di trahadornan SITEK, representante di un Direktiva di Skol, representante di Mayor/Rema Uní i representante di Gobièrnu di Kòrsou. Mientras lo ta bai tin un orador speshal e aña aki manera ta e kaso añanan anterior. E orador speshal aki ta Sr. Hensley Koeiman komo parlamentario ku ta representá e partido ku a saka mas voto den e elekshon último.
Finalmente lo hiba palabra Minister di Enseñansa, Siensia, Kultura i Deporte sra. Irene Adela Dick i kasi por papia di e despedidá ofisial di minister Irene Adela Dick ku den su empeño pa pone nos alumnonan sentral a enkaminá trayektonan largu di diskushon i konsulta ku tur partner den enseñansa ku a hiba na un seri di desishonan klave ku ta reflehá den su KAMBIONAN struktural ku lo tin di forma e base sólido pa nos drenta den e fase esensial pa pone nos Enseñansa i Edukashon komo Prioridat Nashonal i komo tal asignele e presupuesto nesesario pa logra e ophetivonan ku nos TUR ta konvensí ku mester keda alkansá.
Entregando asina e batuta na Sr. Hensley Koeiman kende lo tuma over i amplia riba kon e Gobièrnu di Asignatura MAN lo konstrui riba e fundeshi basha pa su kolega Minister di Enseñansa, Siensia, Kultura i Deporte Sra. Irene Adela Dick .


text:
Ousilio:15 di sèptèmber 2021 Minister di Salubridat a risibí un karta di CMC ku ta informá ku AO bou di personal lokal a oumentá ku 35%.
Fòrti – Segun un karta ku CMC a manda pa Minsiter di Salubridat 15 di sèptèmber último, e personal di hòspital ta hopi agotá. Esaki por resultá ku pashèntnan lo mester wòrdu referí na hospitalnan den eksterior pa por sigui haña kuido nesesario.
Na 2020, e pandemia COVID-19 a hasi su entrada na Kòrsou i e gobièrnu anterior a tuma medida nesesario pa salbarguadia nos komunidat. Un di e medidanan tabata pa aloká Covid-19 pashènt den edifisio di SEHOS. Aunke ku SEHOS tabata kla pa risibí e pashèntnan, gobièrnu anterior a tuma e desishon pa mantené e Covid-19 pashèntnan den CMC mes. Esaki a pone ku CMC mester a baha su kuido elektivo pa asina duna tur atenshon na kuido di nos pashèntnan di Covid. Pa yuda paga gastunan èkstra relashoná ku kuido pa Covid, CMC a haña 4.8mion florin di gobièrnu di Kòrsou durante 2020.Tambe CMC a risibí yudansa den forma di personal di kuido i material for di Hulanda tantu na 2020 komo 2021. Mas aleu, sèptèmber 2021 CMC a risibí 1.9mion florin adishonal repartí den 3 tranche pa kubri gastunan di e personal adishonal.
Durante e siman, Minsiter di Salubridat a risibí un karta di CMC ku a kai manera un bòm. Esaki ta lokual Minister di Salubridat Janga-Pietersz a splika durante e konferensha di prensa. Den e karta, CMC a hasi petishon pa finansiamentu adishonal pa aña 2021. Tambe CMC a informá ku AO bou di personal lokal a subi ku 35 porshento. Esaki apesar ku tin ayudo adishonal di personal di Hulanda. Konsekuentemente kisas lo mester transportá pashènt pa eksterior.
Segun presupuesto di CMC, na aña 2021 CMC a pidi 206mion florin di kual 184.5mion SVB lo kubrí. Den e karta ku Minister di Salubridat a risibí 14 di sèptèmber último, produkshon te ku fin di ougùstùs 2021 ta na balor di 164.3mion florin. Pues, di sèptèmber 2021 te ku desèmber 2021, a sobra un suma di 20.2mion florin. Segun CMC esaki no ta sufisiente mirando ku e gastunan pa kuido mensual tin un average di 5mion florin mas tantu di lokual tin presupuestá. Tambe a menshoná ku ta importante pa tuma nota ku den e 184.5mion florin di SVB, no ta inkluí e 18mion na pago di speshalistanan na CMC.
Pues, CMC ta konkluí ku entrante 22 di sèptèmber 2021 lo bai ta hopi difisil pa por sigui duna kuido elektivo te ku fin di aña 2021. Konsekuentemente lo resultá den un retraso riba e lista di espera. Mas aleu, CMC lo tin mester di adishonal 5.3mion florin mensualmente pa kubri gastunan di kuido. Tambe CMC a splika ku mester kuminsá prepará pa e posibilidat di transportá pashènt pa eksterior pa nan sigui risibí kuido.


text:
WILLEMSTAD — Tur kos ta kla pa lokual ta trata e proksimo edishon di Festival di Tumba Hubenil 2017. No menos ku 10 partisipante lo ta den kontienda pa e korona djadumingu awor. For di 2:00 or e programa ta ranka sali.
Octagonplein wordt eenmalig Pop-Up Nightclub ft. Trijntje Oosterhuis
Willemstad - Op vrijdag 23 september veranderd Shout Productions het Octagonplein van het Avila Beach Hotel tot een spectaculair pop-up outdoor Nightclub.
The Suite Club Ta Presentá Æmy Nia Feliz I GENTZ ‘Unplugged’
WILLEMSTAD - Despues di un promé edishon bon bishitá, The Suite Club ta preparando pa un di dos edishon ku sigur lo laga e públiko enkantá.
African Caribbean Fashion 2016
Willemstad - Dia di Afrika ta un konmemorashon anual di lantamentu di e Organisashon di Unidat Afrikano, 25 di mei, 1963.
Carnival Republic tambe lo ta den gran marcha di Karnaval 2017.
Willemstad - Grupo Caché a kumpli 20 aña e temporada di Karnaval 2016 tresiendo kreashonnan spektakular i uniko, ku a trese diferente premiashon pa e grupo tantu lokal komo internashonal. Grupo Caché ta pasa e batuta solido ku vasto eksperensia pa un grupo ku un estilo nobo i fresh.


text:
WILLEMSTAD — Djárason 1 di mart klup di atletismo Trupial – Auto City a realisá un biahe pa Puerto Rico kaminda su atletanan infantil di 6 pa 13 aña lo kompetí den e di 16e kompetensia “Invitacional Atletismo Cupey Track 2017” djasabra awor 4 mart riba e pista Complejo Deportivo de Cupey Alto den Municipio de San Juan.
E kompetensia aki ta forma parti di e maneho di klup di atletismo Trupial – Auto City di kual tur aña nan ta organisá un òf mas interkambio deportivo den un pais den nos área. E tipo di interkambio aki a demostrá ku e ta duna un empuhe na mehorashon di resultado di su atletanan. Tur atleta di Trupial – Auto City ku e bira bon atleta a pasa den e trayektorio aki.
E delegashon ta konsistí di 17 atleta 2 lider/coach i 11 mayor ku lo yuda guia e atletanan aki. Mayoria di e atletanan aki ta kompetí pa promé bes den eksterior. E klup Cupey Track di Puerto Rico ta e promé klup ku a kuminsá 24 aña pasa ku interkambio aki i ámbos klup ta mira su probecho.
Di otro banda partisipashon na kompetensia nan den otro pais ta stimulá e klupnan aki pa bin partisipá den e kompetensia internashonal di Trupial – Auto City ku ta Trupial – Auto City Classic i Festival di Relevo. E aña aki e kompetensia lo tuma lugá dia 7, 8 i 9 di Juli den SDK. Ya tin 7 pais ku a konfirmá nan partisipashon kaba. Dirigentenan di Trupial – Auto City ta trahando riba 2 pais nobo pa 2017.
E kompetensia di Trupial – Auto City Classic pa 2017 lo ta e di 25e edishon i tin kos nan grandi na kaminda. Ta verwacht un partisipashon grandi di e klupnan invitá. Direktiva, mayor, i rumannan di e atleta ku a bai Puerto Rico ta deseá nos atleta nan tur klase di éksito. E delegashon lo regresá Kòrsou bek djadumingu 5 mart.


text:
Lidernan di frakshon den Konseho Insular di Boneiru ta na Hulanda e siman aki pa un bishita di trabou. Puntonan di prioridat tresé pa tur e lidernan di frakshon ta relatá mas tantu na e tópiko di mínimo sosial. Boneiru ta mas ku 10 aña parti integral di Hulanda i ta inapsetabel ku te ainda e ‘Mínimo Sosial’ no ta riba e nivel ku un hende por tin un bibá digno ku e por habri su pòtmòni for di dia 1 te ku 30 di luna, pagando kuminda, kas, awa, koriente, etc. “A yega ora pa stipulá un ‘Mínimo Sosial’ digno pa Boneiru”, tabata mensahe di e lidernan di frakshon.
Home Front Page Lidernan di Frakshon di bishita na Eerste Kamer


text:
Buenos Aires 2018News
Ceremonia di Apertura Buenos Aires 2018
Ceremonia tabata grandisimo y presencia pa mas di mei miyon hende
Ceremonia di Apertura Buenos Aires 2018 tabata grandisimo y presencia pa mas di mei miyon hende para riba e Avenida 9 de Julio.
Entrenan nos delegacion di Aruba cu nos abanderado Kayla Arends cu a desfila cu nos bandera. Un bunita momento y sigur orguyoso pa e hoben atleta di beach volleyball.
Henter nos delegacion a disfruta di un momento inolvidabel cu lo keda graba den curazon di cada uno.
Argentina por mira tras di un ceremonia historico cu pa prome biaha a ser expone di e forma aki riba caya hunto cu un multitud hopi grandi mes.
Diadomingo mainta tempran e prome competencianan lo inicia mientras dia 18 di oktober e Weganan Olimpico Hubenil Buenos Aires 2018 lo termina.


text:
Tag Archives: fase
Cambio den Aplicacion pa Subsidio di Salario
IMPORTANTE – SVb ta notifica di un cambio den aplicacion pa Subsidio di Salario pa juni, 2020 Ultimo dia pa aplica pa Subsidio di Salario pa luna di juni ta bira 19 di juni, 2020 Tur doño di trabao cu ta bin na remarca pa aplica pa Subsidio di Salario pa luna di juni a… Mas Informacion
Entrante 4 di juni por aplica pa Subsidio di Salario
SVb a notifica e dunado di trabou cu desde 4 di juni por aplica pa Subsidio di Salario pa luna di juni Ultimo dia pa aplica pa Subsidio di Salario pa luna di juni ta 13 di juni, 2020 Tur dunado di trabou cu ta bin na remarke pa aplica pa Subsidio di Salario pa… Mas Informacion
Den mesun empresa trahado no por ricibi FASE mientras otro ta ricibi Subsidio di Salario
Un dunado di trabou no por tin algun trahado den FASE y algun trahado ta wordo paga por medio di Subsidio di Salario Den un temporada cu tin hopi informacion cu mester tene na cuenta cune SVb kier clarifica y elabora ariba e programanan di sosten financiero FASE y Subsidio di Salario. Subsidio di Salario… Mas Informacion


text:
E sucedido di vandalismo na Scol Cacique Macuarima ta algo cu sigur a crea un impacto grandi den e comunidad di Aruba. SETAR, Aruba su compania nacional di telecomunicacion, tambe a keda impacta pa e sucedido aki y a anuncia durante conferencia di prensa cu lo haci un donacion di AWG 5.000 na Scol Cacique Macuarima. Ademas di esaki, SETAR kier a haci algo extra pa yuda recauda fondo pa asina yuda reconstrui e daño haci na e scol.
Na luna di oktober aña pasa, SETAR a lansa e plataforma di Pay.aw. Por medio di e aplicacion aki, SETAR kier a duna comunidad di Aruba e herment y oportunidad pa yuda y duna un aporte financiero directamente na e cuenta di banco di Scol Cacique Macuarima.
CON POR HACI ESAKI?
Pa esunan cu tin Pay.aw den nan telefon, por click riba “More” riba e home page caminda ta haya e funcionalidad di “Good Deeds”. Unabes selecta “Goods Deeds” ta haya “Cacique Macuarima School Fire Recovery” caminda por haci e aporte financiero cu ta desea.
Si no tin e aplicacion di Pay.aw ainda, por download esaki via Play Store of App Store. Registra bo number di telefon y conecta bo cuenta di banco na e aplicacion facilmente pa por haci un donacion. Pa mas informacion di Pay.aw, bishita e website www.pay.aw of e pagina di facebook di Pay.aw.
Ban uni como comunidad pa yuda recauda fondo pa Scol Cacique Macuarima. Hunto nos por haci un diferencia.


text: KRALENDIJK – Djabièrnè último Boneiru tabata testigu di un konferensia di prensa históriko tratando un di e temanan mas influente pa e periodo di gobernashon aki. Nos ta denominá e konferensia di prensa en kuestion, komo históriko, pasobra e ta duna muestra ku Boneiru poko poko pero sigur ta klarando e komplikashon nan ku ta inherente na adaptashon pa un struktura nobo. Diputado Kroon den e kaso aki, despues di un lucha interno formal, a logra yega na e tim korekto pa atendé ku e situashon di nos kareteranan. E lucha aki no tabata unu fásil, espesialmente si nos tene na kuenta ku opinion públiko ku nan rason tabata pone hopi preshon riba e tópiko aki. Pa nos di UPB ta un satisfakshon pa mira kon e proseso a kana i ku desishon importante a keda tumá. Nos ta referí na e desishon pa duna kontenido real na e gritu pa transparensia esta di organisá mensualmente, sekshonnan di informashon tokante di plannan, proseso i akshonnan na kaminda òf ku ta den ehekushon. Nos di UPB ta kere den e método aki pasobra banda di kaba ku mal informashon dor di suministrá informashon korekto, e ta pone na mes momentu un preshon interno pa produsí, loke ta na fabor di Boneiru. Nos kier asentuá ku na e altura ku nos ta aki, den e proseso pa pasa di e struktura bieu pa e struktura nobo, tur kos ta kompliká, tur kos ta nobo i tur kos ta wòrdu mirá ku wowonan diferente.Pasobra tur hende ta buskando pa haña e kaminda nobo i ningun hende no ke hasi fayo. Esaki ta pone un preshon adishonal riba tur ku ta traha i ta eksigí tambe un aktitut proaktivo di un i tur, pa tòg realisá proyektonan na benefisio di nos pueblo. Pues, fásil e situashon no ta. Nos sinembargo ta konfia den e eksperensia polítiko di diputado Kroon, pa huntu ku su e ekipo di R&O, produsí e resultadonan ku pueblo di Boneiru ta spera riba dje. Finalisando, nos ke felisitá un biaha mas, diputado Kroon ku e desishon pa brasa transparensia i e konsepto di informashon komo base pa kombatí mal informashon i produsí resultado tangibel pa nos pueblo, ora ta trata estado di nos kamindanan. Bon trabou, ban pa mas!


text:
‘Mouse’ di Ponche Crema
‘Mouse’ di Ponche Crema
Bida ta muchu kòrtiku pa bo keda sin disfrutá di un ‘toetje’. Laga nos ta sinsero. Komementu ta un di e gran plasernan di bida i no tin nada mas dushi ku finalisá bo kuminda ku algu sut pa pasa boka kuné. Ta probá ku esaki ta ‘boost’ bo estado mental inmediatamente i duná bo mas energia i ta pesei nos ke kompartí ku bo un reseta fásil di ‘mouse’ di ponche crema ku lo sòru pa un dósis èkstra di felisidat. Bo por traha e reseta akí den ménos ku 5 minüt usando solamente 6 ingrediente. Nos ta sigurá bo ku e ‘toetje’ akí ta sumamente delisioso ku no ta baha pisá.
Loke bo ta bai siña ta:
- Un ‘toetje’ fásil i dushi ku bo por traha den ménos ku 5 minüt
Konosementu
- Pa por sigui e kurso akí, no ta rekerí konosementu avansá di kushina. Tur paso ta ser spliká di un manera fásil i komprendibel
Kurso aki ta inkluí
- Video ku durashon di 8 minüt i 40 sekònde
- Akseso ilimitá na video
- Akseso via telefòn selular i kòmpüter


text:
Despues di e eksitoso lansamentu di nobo di e buelonan for di Merka na luna di yüni, Tourism Corporation Bonaire (TCB) ta anunsiá e skemanan di buelo di American Airlines, Delta Air Lines i United Airlines pa e lunanan binidero. Komo parti di nos Plan di Rekuperashon pa Turismo TCB lo kontinuá ku e esfuersonan akí pa sigui duna un impulso na bishitantenan di nos isla i nos ekonomia lokal.
Tantu Delta Air Lines komo American Airlines ta mira un trènt positivo den demanda pa reservashon pa nos isla. Esaki pues ta un bunita oportunidat pa oumentá e kantidat di buelo pa Boneiru.Aktualmente te ku 20 di novèmber 2021 riba djasabra Delta tin un buelo semanal pa Boneiru for di Atlanta, Georgia, i nan ta bai ampliá e buelo semanal akí te na dos buelo semanal riba djárason i djasabra entre 24 di novèmber 2021 i 15 di desèmber 2021. Despues di esei tin buelo diario kuminsando riba 18 di desèmber 2021 te 4 di yanüari 2022, ku eksepshon di riba djamars. For di 5 di yanüari 2022 te 9 di aprel 2022 tin un buelo planiá riba djaluna, djárason, djabièrnè i djasabra.
E skema di buelo aktual di American Airlines te ku 6 di novèmber 2021 ta konsistí di dos buelo semanal riba djárason i djasabra for di Miami, Florida. For di 8 di novèmber 2021 te ku 3 di yanüari 2022 ta añadí un buelo riba djaluna na e skema di buelo. Durante e periodo di fakansi, for di 16 di desèmber 2021 te 3 di yanüari 2022 tambe tin buelo diario pa Boneiru.
Dia 6 di novèmber 202 United Airlines ta reanudá su buelonan for di tantu Houston, Texas ku un buelo semanal pa Boneiru riba djasabra ku e buelo di regreso riba djadumingu, komo su buelo semanal riba djasabra for di Newark, New Jersey.
Ku e kantidat di buelo direkto bishitantenan for di Merka i Kanada por bishitá Boneiru mas fásil. E buelonan èkstra ya kaba ta online i por reservá nan pa e lunanan binidero.


text:
WILLEMSTAD – Entrante djárason dia 7 di yüli, mucha i hóbennan for di 12 aña por risibí e bakuna kontra COVID-19 den kaso ku nan i nan mayornan òf tutor ta deseá esaki. Mucha i hóben entre 12 pa 17 aña ta risibí e bakuna di Pfizer/BioNTech i mester di pèrmit di nan mayor òf tutor pa por risibí e bakuna.
A base di konseho di Gezondheidsraad, Hulanda a tuma e desishon resientemente ku ta seif i benefisioso pa kuminsá bakuná mucha i hóbennan for di 12 aña tambe. Despues di a studia e argumentonan di Gezondheidsraad i a base di e diferente estudionan sientífiko ku a hasí mundialmente den e grupo di edat akí, Kòrsou tambe a bai di akuerdo pa kuminsá ofresé e posibilidat di bakunashon na mucha i hóben for di 12 aña. Gezondheidsraad ta un hunta sientífiko ku e tarea hurídiko pa duna konseho na Gobièrnu i Parlamento Hulandes riba e tereno amplio di salubridat públiko i kuido di salú.
For di e konseho di Gezondheidsraad a sali na kla, ku bakunashon di mucha i hóben ta nifiká un ganashi direkto i indirekto pa e mucha i su salubridat. Apesar ku mucha i hóben por lo general no ta sufri muchu daño di salú pa motibu di Corona, tòg tin mucha i hóben ku por haña komplikashonnan serio i resultá den hospital pa motibu di COVID-19. Bakunashon por yuda prevení esaki. Depaso, Gezondheidsraad ta konkluí tambe ku bakunashon di mucha i hóben for di 12 aña por yuda ku un redukshon di sigur 20 pa 35% den e sifranan di reprodukshon di e vírùs.
Resultado di e redukshon akí ta nifiká un redukshon tambe den kantidat di infekshonnan, ménos hospitalisashon i atmishon den kuido intensivo i ménos fayesimentu, lokual ta faktornan di sumo importansia den kontrol di entre otro e variante di Delta ku últimamente a lanta kabes.
Pa loke ta trata seguridat di e bakuna di Pfizer/BioNTech pa mucha i hóbennan for di 12 aña, diferente investigashon sientífiko a mustra ku e bakuna akí ta seif. Pa loke ta trata Hulanda i Oropa, e European Medicines Agency (EMA) a duna rekomendashon positivo ya kaba for di mei di e aña akí, pa uso di Pfizer/BioNTech serka mucha i hóben for di 12 aña.
Durante e aña tras di lomba, mucha i hóben tabata sigur un di e gruponan ku hopi molèster di e medidanan ku Gobièrnu tabata tuma pa salbaguardiá seguridat i salubridat públiko. Hopi ta esnan ku a eksperensiá retraso den enseñansa, mester a re-adaptá na un manera nobo di biba i no por a sali mas pa topa sernan kerí òf hasi deporte i distraí. Bakunashon di mucha i hóben for di 12 aña ta yuda minimalisá e riesgo di kontagio bou di e hóbennan mes, pero tambe e riesgo ku e mucha òf hóben por kontagiá kualke un di su sernan kerí na kas.
Mucha i hóben ku ta deseá di risibí e bakuna, por akudí huntu ku nan mayor òf tutor na e Sentro di Bakunashon na SEHOS-poli riba djárason òf djasabra entre 8:30’or di mainta pa 5:30’or di atardi. Si akaso tin pregunta òf ta deseá di akudí a base di sita, por tuma kontakto ku e ‘Helpdesk’ di bakunashon na 9345 òf bishitá www.bakuna.cw


text:
KRALENDIJK – Boneiru tin su federashon di futsal ku a keda fundá luna pasá.
Federashon Futsal Boneiru BFF ku ta Bonaire Futsal Federation, a keda fundá ofisialmente dia 9 di òktober 2020, esaki ku presidente sr. Bernoullis Ranis huntu ku su otro miembronan di direktiva di e federashon.
E federashon tin su statuto i su miembronan di direktiva ku ta karga e federashon aki. Meta ta pa promové e deporte di futsal den su totalidat riba nos isla, tambe pafó di nos isla.
Mui pronto lo trata na logra yega i organisá e klupnan di futsal di Boneiru pa nan forma parti di federashon komo miembro ofisial.
Pa yuda e federashon ku esakinan, fin di siman pasá tabata di bishita na Boneiru, e presidente di CONCAC ku ta e federashon di futsal di Norte Amerika, Sentro Amerika i Karibe, e boneriano bibá na Kòrsou, ku ta sr. Wilfrido Coffi.
Sr. Wilfrido Coffi bibá na Kòrsou, ta tambe e sekretario di e federashon mundial di futsal, tambe presidente di e federashon di futsal di Kòrsou.
E tabata na Boneiru riba invitashon di e direktiva di BFF pa yuda ku informashonnan i guia na e direktiva nobo aki den futsal ku tur loke ta regardá funshonamentu di e federashon mas mihó i mas òptimal posibel.
Sr. Coffi lo sostené e direktiva di e federashon nobo aki di Boneiru ku tur e informashonnan i guia nesesario pa e federashon lanta para riba su pianan.
E federashon tin un direktiva dinámiko ku hendenan ku ya a yega di traha den federashonnan i hasi esaki na satisfakshon tambe ku éskito.
Nan tabata tambe deportistanan ku konosé loke ta deporte i tambe futsal, pa por hiba un bon maneho den e federashon. Durante sr. Coffi su bishita fin di siman pasá, nan tabatin diferente reunionnan, diferente enkuentronan, pero tambe a bai fèlt pa pasa den e reglanan i laga e miembronan di e direktiva di BFF, sera konosí mas mihó i di aserka ku e reglanan di futsal.
Notaris mr. Kenneth F. Arends, a instalá e direktiva.
Direktiva.
Bernoullis Ranis Presidente.
Hans Els Visepresidente.
Jarmilla Roosje tesorero.
Magnus Piar jr. sekretario.
Nymphette Josephia miembro.
Mickey Winklaar miembro.
Maudimar Quandus miembro.
Tur esnan den e direktiva ta hopi entusiasma ku e federashon i tei traha pa logra e meta ku ke logra ku e deporte di futsal aki na Boneiru.
Riba potrèt por mira algun miembro di direktiva di BFF ku ta para pa Bonaire Futsal Federation.


text: KRALENDIJK – Durante tratamentu di kaso relashoná ku atrako na Divi Flamingo Casino, Elvis B., un di e bewakernan, a pidi un montante di 30.000 dòler komo daño di perhuisio. El a bisa ku su bida bal mas ku kualke montante di sèn. Un otro bewaker presente di inisial P., a entregá un petishon pa 10.000 dòler komo daño di perhuisio. Propietario di e kompania di seguridat SSS, Benito Dirksz, a entregá un petishon pa daño perhuisio di $7500. Esaki debí ku loke a sosodé a perhudiká su kompania. Aserka, el a pidi 86.000 dòler, pasobra kasino a hasi su kompania responsabel pa e montante ku e atrakadónan a bai kuné. Abogado di Divi Flamingo Casino, a bisa; tur hende kondená den e kaso ta responsabel pa e montante. Ta pone SSS responsabel debí ku tin un empleado di nan sospechoso den e kaso. Despues ku abogado mr. Winkel a menshoná diferente punto ku SSS no a kumpli kuné, entre otro no a usa e vehíkulo spesial pa transporte di sèn i no tin un seguro kontra e tipo di kosnan aki. Riba pregunta di hues, akusadonan a bisa ku nan no por paga pa algu ku nan no a hasi. Akusado Charlon S. a bisa hues Edelenbos durante tratamentu di kaso den korte, ku loke el a bisa polis no ta sufisiente i e ta hasi uso di su derechi di keda ketu. Esaki a sosodé djaweps 14 di yanüari durante tratamentu di e kaso di atrako riba Divi Flamingo Casino. Ministerio Públiko ta akusá rumannan Charlesson i Charlon S. i tambe Gedion M, di e akto kriminal. Abogado mr. Van Lieshout a representá Charlon S., miéntras abogado mr. Winkel a defendé Charlesson S.. E akusado Gedion M., ta kliente di abogado mr. Osepa. A tuma kasi 7 ora pa trata e kaso, sinembargo e trio no a papia mashá. Entre otro a papia kon e atrako a tuma lugá e anochi 10 di mart 2020. E atrakadónan a bai ku 86.000 mil dòler for di e kasino. Riba un informashon anónimo ku polis a risibí, nan a kuminsá e investigashon i a duna e kaso e nòmber KATA. Ministerio Públiko ta konvensí ku ta Charlesson S. i Gedion M., a kometé e akto violento. Tin un sospechoso mas, kende ta Siki C. i na e momentu aki e ta detené na Kòrsou pa otro kaso kastigabel. E trio durante tratamentu di kaso a keda menshoná, ku nan no ta metí den e kaso. Korte den Promé Instansia lo sentensiá e trio, 4 di febrüari awor.


text:
E di 14 edishon di Ride, Swim & Walk for the Roses tambe a bai bon
WILLEMSTAD – Apesar di retonan grandi, fundashon Ride for the Roses Curaçao (RFTRC) por wak bèk ku satisfakshon riba éksito di e di 14 edishon di Ride, Swim & Walk for the Roses. Ku tur e aktividatnan ku ta forma parti di dje, inkluso Sail for the Roses i Spin for the Roses, e kantidat di partisipante ta laba atrobe serka di 10.000. E fondonan ku a generá ku e aktividatnan aki, huntu ku e kontribushon di patrosinadornan i un ehérsito di kolaborador i voluntario, lo alkansá atrobe den kareda di 500.000 florin. Esei ta atrobe un suma enorme ku komunidat di Kòrsou di bon kurason ta pone disponibel pa e lucha kontra kanser den man di fondo Prinsesa Wilhelmina (PWF).
Direktiva di fundashon RFTRC bou di presidente Robbin Martina, spònser prinsipal Orco Bank, spònsernan platinum Fundashon Bon Intenshon, Curaçao Port Services, Kooyman, AFAS, Kleinmoedig, Intertrust, PwC, Compliance & Forensic Services Caribbean, Guardian Group, Curaçao Airport Partners i Mambo Beach/BLVD, mas un kantidat grandi di patrosinadornan mas ku tambe ta masha apresiá – nan tur por wak bèk kontentu riba un evento grandioso.
Señal di salida
Djis despues di un áwaseru fuerte kòrtiku nèt 7 or di mainta, Minister Marilyn Alcalá-Wallé di Edukashon, Kultura i Deporte na Awasá a duna e señal di salida pa e Walk for the Roses. E i su koleganan minister Eugene Rhuggenaath i Steven Martina a kana e ruta largu di kasi 8 kilometer ku a pasa riba e brùg haltu Juliana pa atraves di Waaigat, Pèn i Mari Pompun kaba na Mambo Beach/BLVD. Tabatin tambe un ruta alternativo di 5 km pa kana for di Awasá riba brùg Emma pa Mambo Beach/BLVD. Na yegada e partisipantenan a risibí un bunita rosa; esei tabata ta warda e partisipantenan na e otro partinan deportivo tambe. E awa ku tabata kai de bes en kuando no a stroba; en efekto, el a duna poko alivio hasta.
E kuater elementonan di kore baiskel tambe a kana zetá. Miéntras ku e kanadónan tabata drentando, pa 8 or e promé grupo di koredó di baiskel a sali pa e ruta di 60 km, eskoltá pa polis i ku Axel Cijntje den su baiskel di man. Poko despues a sigui e kareda di baiskel di 40 km, esun di 13 km pa mountain bikes i finalmente e grupo di Easy Ride di 10 km, pa Punda i bèk. Salida i final tabata na Mambo Beach/BLVD.
Spin for the Roses
Mientrastantu na Mambo Beach tabatin e popular Spin for the Roses kaminda gruponan ta kompetí ku otro riba hometrainer pa rekoudá mas tantu fondo posibel pa e bon kousa. Ku masha interes pa promé biaha hasi uso di kranking – drei e pedalnan ku man. Esei a resultá ideal pa esnan ku hèndikèp temporal òf permanente tambe por partisipá.
Banda di 10 or konvoinan a kuminsá kore di Mambo Beach/BLVD pa Zanzibar/Jan Thiel kaminda djis despues di 12 or di mèrdia e landadónan kompetidor a sali promé, siguí pa e landadónan di rekreashon. Aki direktor Fernando da Costa Gomez di Curaçao Port Services, pa di 14 be patrosinador di e evento, a duna e señal di salida. E promé landadónan di kompetensia a drenta poko mas ku mei ora despues na Mambo Beach/BLVD. Henter dia tabatin hopi aktividat, músika i un bon ambiente na e playa di Mambo Beach. Despues a kuminsá pa pone tur kos bèk na òrdu pa entregá Mambo Beach/BLVD bèk limpi i bunita.
Atrobe no tabatin niun insidente di seriedat durante henter e evento. Fundashon RFTRC ta gradesidu na tur partisipante, voluntario, patrosinador, polis, Krus Kòrá, VKC, Wild Hogs i tur e otronan pa nan kontribushon i ta konta ku nan koperashon atrobe pa otro aña ora ta prepará aktividatnan spesial en konekshon ku e di 15 edishon!


text: Dialuna atardi polis a ser pidi na un adres na Lucerostraat unda cu victima di un accidente hit and run lo a sigui un scooter te na eynan, mesora a dirigi diferente unidad na e sitio. Na yegada di patruya na e sitio a papia cu donjo di un scooter cu ta declarta cu algun dia pasa ela pasa den unaccidente cu e persona lo a sigui te su cas y nan lo a regla cuenta caba. Contrario di e declarashon di e victima cu lo a casualmente tope awe y siguie te na e adres ey. Polis a confisca e scooter pa investigashon di e accidente hit and run.


text:
Curaçao Lions Club ta presentá direktiva nobo pa 2017 – 2018
Curaçao Lions Club ta presentá direktiva nobo pa 2017 – 2018
Willemstad – Durante un seremonia na Landhuis Klein Kwartier ku a konta ku presensia di miembronan i algun invitado di e klup, Curaçao Lions Club a instalá un direktiva nobo pa aña 2017-2018. Bou di e invitadonan tabata presente presidente di e klupnan ruman Aruba Lions Club i Bonaire Lions Club. Tur presente a rekonosé e bon trabou di e direktiva anterior i a elogiá e presidente saliente Alexis Daou, ku pa dos aña siguí, a karga e responsabilidat di dirigí e klup.
Curaçao Lions Club ya pa 71 aña ta sirbi nos komunidat ku proyektonan hopi konosí i eksitoso manera Fundashon Duna Mucha un Man, Bon Bisiña, Senior Citizens Day i e klup di hóben di skol sekundario Leo Club. Ademas e klup ta hasi diferente donashon na organisashonnan ku ta enfoká entre otro riba hóben, nos grandinan, arte i kultura. Curaçao Lions Club tambe ta organisá diferente aktividat di fundraising pa rekoudá fondo pa invertí bek den e proyektonan sosial positive aki. Entre e aktividatnan di fundraising mas konosí di Curaçao Lions Club ta e fiesta di karnaval i “Haring & More”.
Miembronan di direktiva di Curaçao Lions Club 2017-2018 ta President Claudia Prodan, Immediate Past President Alexis Daou, Secretary Mariela Romero, Treasurer Ellen Goilo-Klok, 1st Vice Michael Hernandez 2nd Vice Maarten Thissen, 3rd Vice Andy Nicolaas, Tamer Betty Santiroma i komo Director Victor Libie i Humphrey Genaro.
Direktiva nobo di Curaçao Lions Club ta spera di por sigui konta ku sosten di un i tur pa huntu kontinuá ku e trabounan valioso na bienestar di nos komunidat.
-18 di yüli 2017-


text:
Oranjestad- Dialuna den oranan di mainta Dr. Gerrit Croes, presidente di partido y Evelyn Wever Croes, lider di partido MEP a reuni cu Informador.
Nan a informa Informador cu tin e disponibilidad pa forma un coalicion cu base amplio. Nan ta hañando bastante informacion di con serio e situacion di nos pais ta.
Gabinete Mike Eman di berdad ta lagando un desastre atras cu e gobierno nobo mester bay drecha. Pero Evelyn ta convensi cu si nos tur pone esfuersonan hunto, lo por saca nos pais di e problemanan serio cu AVP a hinca nos aden.


text:
Ayera mainta, durante un conferencia di prensa, Prome Minister a elabora riba e tema di Covid.
Den e luna di februari Aruba a cuminsa cu 334 caso activo y te cu 3 di maart 2021 esaki a baha te na 174. A pesar cu cantidad di caso a baha den luna di februari ainda tin un average di 28 caso nobo pa dia.
Tambe a tuma nota cu februari tabata un luna unda e cantidad di fayecidonan tabata hopi halto. E cantidad di persona cu a perde nan lucha contra Covid den e luna di februari tabata 13. Actualmente tin 27 persona hospitaliza y 10 persona ta den intensive care. Dus cantidad di personanan den hospital si ta aumentando y esaki ta motibo pa preocupacion.
Di e Variante Ingles tin un total di 21 caso activo constata na Aruba.
Mester sigui ta alerta y sigui cuida, pasobra nos por mira cu e cantidad di fayecidonan, personanan hospitaliza y e Variante Ingles ta aumentando poco poco.
Den februari Aruba a cuminsa cu vacunacion. Prome Minister ta sumamente contento con esaki ta bayendo y ta sigui motiva hende pa registra pa tuma e vacuna.
Ainda tin hopi hende cu ta duda di tuma e vacuna. E ta scientificamente comproba cu esaki lo protehe bo pa bo no haya efectonan severo si acaso bo wordo contagia cu Covid.


text:
Nationale Doorstroomtoets
Dialuna dia 6 y diamars dia 7 di mei binidero lo tuma luga na tur scol basico di Aruba e ‘Nationale Doorstroomtoets’ pa tur mucha den klas 6. Esaki como parti di un maneho nobo pa cu e procedura di fluho pa scol avansa.
DEA a presenta PEN 2030 na stakeholders
Diabierna dia 12 di april Departamento di Enseñansa Aruba tawata tin e honor pa presenta e Plan Educacion Nacional (PEN) 2030 na stakeholdernan di sector social, economico y di medio ambiente.Lesa mas
Gobierno ta lansa eLearning pilot project
Gabinete Wever-Croes, den colaboracion cu Minister di Enseñansa, ta lansa un proyecto piloto innovativo den educacion primario pa stimula e 21 Century Skills for di un edad hoben.
World Autism Awareness Day na Scol Dununman
Dia 2 di april Minister di Enseñansa, Ciencia y Desaroyo Sostenibel dr. Armando Lampe a haci un bishita na Scol Dununman pa celebra Dia Internacional di conscientisacion pa cu Autismo (World Autism Awareness Day).
Material pa Scol for di Hulanda
Recientemente Minister di Enseñansa dr. Armando Lampe a ricibi un container cu diferente material pa scol. E fundacion “Help schoolkinderen van Curacao” a coopera pa Aruba tambe por a ricibi material for di Hulanda.Scroll To Top


text:
Peru
Perú (quechua: Piruw, aymara: Piruw), oficialmente República del Perú, ta un pais situa na e parti occidental di Sur Amerika. E tin frontera limita cu Ecuador parti noord y Colombia, parti oost cu Brazil, parti zuid-oost cu Bolivia, parti zuid cu Chile y parti west cu Oceano Pacifico.
EtimologíaEditá
E palabra "Perú" ta deriva di "Birú", e nomber di un gobernador local cu a biba cerca di Golfo de San Miguel na Panamá, durante e prome mita di siglo XVI.
HistoriaEditá
Prome cu e binida di e conkistadonan Spaño, Peru su capital tawata Cuzco. Entre e conkistamento den 1572 y e independencia den 1820, Peru tawata dirigi pa e Spañonan. Desde e tempo ey Peru tawata dirigi pa gobierno civil y gobierno militar. Tambe tawata cambia di gobierno dictactor y democratico.
Entre 1836 y 1839 Peru a forma un conferderacion cu Bolivia. Di 1864 pa 1866 Peru a ehecuta guera cu Spaña over e islanan-Guano (Isla Ballestas). Den principio, Spaña tawatin e isla ocupa caba, pero Peru no tawata di acuerdo cu esey. Den e guera aki, Peru a gana cu cooperacion di Ecuador, Bolivia y Chili.
Peru cu Bolvia a declara guera contra Chili entre 1879 pa 1883, asina yama Guera di Pacifico. Chili a cay, esta paden di e costa di Peru y a ocupa e desierto, unda tawatin di haya hopi salo precioso. Peru a perde e guera aki y mester a renuncia su dos provincia pa Chili.
Di 1980 pa 1992 e pueblo Peruano tawata encarga bou di accion violento di Movecion di Teror Maoista, Sendero Luminoso, cu e meta pa derota e ordonan existente. E arbitrariedad brutal cu tawata compaña pa cierto treinta mil persona morto y un estimado di 29,5 mil miyon den daño material. E manifestacion di Sendero Luminoso tawata den siglo 20, e mayor obstaculo pa e desaroyo di Peru, hasta e liderazgo den 1992, a wordo hinca den prizon.
PolíticaEditá
- 2016-2021: Presidente: Pedro Pablo Kuczynski.


text:
Seguro di Accident
Kico ta e seguro di accidente?
E seguro di accidente ta percura pa un trahado haya parti di su salario den caso cu e trahado no por traha pa motibo di un accidente di trabao.
Den caso cu un asigurado fayece a consecuencia di un accidente di trabao, e seguro di accidente ta regla e derechonan di su casa, yiu(nan) of di otro personanan cu ta depende di e difunto pa nan gastonan di mantencion.
Cual trahadonan ta cay bao e seguro di accidente?
Tur trahado den sector priva ta cay bao e seguro di accidente, cu excepcion di e siguiente categoria di trahado:
E siguiente categorianan di trahado no ta cay bao e seguro di accidente:
- E doño di trabao cu ta traha pa su propio riesgo y cu ta ricibi pago.
- E casa, yui(nan) of mayor(nan) di un doño di trabao cu ta traha den su propio compania y cu no ta ricibi pago of cu ta ricibi pago bao nivel di e sueldo minimo.
- Personal domestico.
- Capitan of navegante riba barco bao bandera di Aruba.
- Empleadonan publico of empleadonan cu tin status legal igual na empleadonan publico.
- Trahadonan cu ta traha na cas.
Kico ta un accidente di trabao?
Un accidente di trabao ta un accidente cu ta sosode durante trabao, y ta relaciona cu ehecucion di e trabao, cu consecuencia cu e trahado ta keda incapacita pa traha.
Tambe ta considera como accidente di trabao, un accidente cu tuma luga na caminda pa of for di trabao usando e caminda mas cortico, of un malesa cu ta surgi despues di trabao cual ta relaciona cu ehecucion di trabao.
Cuanto e compensacion ta pa dianan di AO?
Desde e di dos dia cu e trahado a notifica SVb cu e ta incapacita pa traha pa motibo di accidente di trabao, e tin derecho riba compensacion. Tur trahado ta ricibi 100% di su salario den e prome aña di incapacidad pa traha pa motibo di accidente di trabao.
Despues di e prome aña, e compensacion ta bira 80% di e salario. Si e trahado ta keda incapacita permanente, SVb ta determina e nivel di incapacidad di e trahado. Despues e lo ricibi un porcentahe di su salario a base di e nivel di su incapacidad.
Cu cual rekisitonan e trahado mester cumpli pa por ricibi compensacion?
Pa por ricibi e benficionan e trahado ta obliga di inscribi na SVb como asegurado. Pa un trahado por ricibi compensacion pa accidente di trabao, e trahado mester entrega un bedrijfsongevallenformulier dentro di 1 aña, yena y firma pa su doño di trabao.
E trahado cu a haya un malesa a consecuencia di un conducta prohibi, un acto intencional of descuido serio di e trahado, no por bin na remarca pa ricibi compensacion.
Con ta ricibi compensacion di SVb?
SVb ta duna compensacion pa seguro di malesa y accident despues cu a ricibi peticion pa cu esaki via e portal di MiSVb. Peticionnan pa pago di ZUK cu a ser entrega prome cu dia 20 di e luna coriente, ta wordo paga riba dia 5 di e siguiente luna.
Cuanto e prima ta pa e seguro di accidente?
E prima di seguro di accidente ta entre 0.25% y 2.5% di e salario bruto di e trahado. E porcentahe aki ta depende di e nivel di peliger di e trabao. Despues di un evaluacion di e grado di peliger SVb ta stipula e porcentahe cual ta mara na e trabao. E prima aki ta pa e doño di trabao.
Ta contra ley pa e trahado paga e prima, of pa e suma wordo reduci for di su salario.
Lesa mas riba e gevarenklasse aki.
Fayecimento di Asegurado
Den caso cu un asegurado fayece, SVb ta rekiri pa wordo informa di esaki dentro di 30 dia despues di e fayecemento. Esaki pa preveni cu na prome instante primanan ta wordo cobra dimas na e empresa; tambe si tabata AO cu lo mester paga bek compensacion di ziekengeld cu a ricibi dimas.
Pa haci esaki por manda un email cu e siguiente informacion di e fayecido na medisch@svbaruba.org:
- Nomber(nan) y fam (fam di soltera) ful
- Fecha di nacemento
- Fecha di fayecemento
- Empresa(nan) unda ta inscribi
- Overlijdensakte/ Certificado di defuncion
Mas informacion
Pa mas informacion por tuma contacto cu SVb na telefon 527-2700, via email na info@svbaruba.org of mediante e formulario aki.


text:
For di 2005 Fundashon Ride voor the Roses Curaçao a kompromété su mes pa duna su aporte na e bataya ku pashèntnan tin ku hiba diariamente kontra di kanser. Esaki e ta hasi pa medio di eventonan di spòrt bou di e título general Ride For The Roses.
Tur aña Ride For The Roses ta kolektá mas tantu sèn posíbel pa Prinses Wilhelmina Fonds. PWF tin hopi mester di e sèn aki pa por sigui sostené e pashèntnan di kanser. Banda di esei Ride For The Roses ke krea mas konsientisashon na Korsou pa e malesa di kanser.
Banda di ‘Ride, Sail, Swim & Walk for the Roses’, ‘Uphill Challenge’ tambe ta parti di Ride For The Roses. Na 2013 a bini un parti nobo aserka, esta: ‘Spinergy’ for the Roses.
Esaki ta un ‘spinning marathon’ kaminda partisipantenan ta rekoudá fondo pa un bon kousa.


text:
Aruba Bank ta contribui na fondo social di SKOA
Aruba Bank y SKOA man den man pa yuda muchanan mas vulnerabel den nos comunidad cu oportunidad pa atende scol durante aña escolar 2020-2021.
Aruba Bank ta contribui AWG 22.750,00 na e fondo social di SKOA na beneficio di e grupo di alumnonan cu ta mas vulnerabel den nos comunidad. Den cuadro di responsalibidad corporativo social, Aruba Bank ta sumamente contento di por contribui na educacion di e grupo di hobennan.
SKOA directora Sra. Anuesca Baly a acepta e donacion for di Sra. Tamara Waldron, Marketing & PR Manager y Sra. Sonaly Fernandez-Acosta y Sra. Lisa Vis-Tromp, Senior Account Managers-Platinum Banking di Aruba Bank, Dialuna mainta na e sucursal na Camacuri.
SKOA ta gradici Aruba Bank N.V. pa nan sosten pa nos muchanan vulnerabel.


text:
Diasabra Callcenter di SVb ta cera
Banco di Seguro Social Aruba SVb ta anuncia cu en conexion cu actividadnan interno, su callcenter pa notifica AO (527-2782) ta cera riba diasabra 8 oktober 2016.
Notificacion di AO (meld ziek) mediante telefon 527-2782 riba e dia aki no ta posibel.
Si por haci uso di nos formulario pa Notifica AO online: /form-notifica-ao/.
Diadomingo 9 oktober e Callcenter ta habri atrobe na e orario di weekend, cual ta entre 7:00 am y 11:00 am.
E sistema di Webportaal di SVb no lo ser afecta pa e ceramento di e callcenter.
Nos ta ofrece nos disculpa pa e inconveniencia aki.
ir. Edwin M. Jacobs
Director


text:
WILLEMSTAD – Lo kita un total di 1900 meter kuadrá di mangel di awa for di e parke di mangel di awa den e área di Ref. Esaki Jason Obispo, bosero di e proyekto Ref di Ministerio di Tráfiko, transpòrt i Planifikashon Espasial (VVRP), ta konta.
Segun Obispo mas despues lo kompensá tur mangel di awa ku a kap i dùn. E planifikashon ta pa den e área traha dos parke nobo riba isla chikí ku boske di mangel di awa di mil meter kuadrá kada un.
Eksperto di mangel Ryan de Jongh ta prekupá pa e proyekto. Segun e ta kosta minimalmente 12 aña promé ku e mangelnan tin e mesun tamaño ku e palunan ku ta kap aktualmente.
E trabounan pa desaroyá e área di Ref hasié un área di rekreashon entre tantu ta aden kaba tur ku tin. A sera un parti grandi di e tereno kaminda e hotèl nobo Courtyard Marriott mester bini i ku esaki tambe e kaminda ku ta konektá Cruise Terminal na Mega Pier ku e rotònde na Pater Euwensweg.
Na banda di Megapier entre tantu e kompania hulandes Heuvelman Ibis ta okupá ku kapmentu di un parti di e boske di mangel di awa pa hasi remodelashon di e área posibel.
Hopi shushi
Aktualmente e boske di mangel di awa ta masha shushi pasobra añanan largu awa shushi di e riol di Pater Euwensweg a basha den e mangelnan. “E trabounan pa kombatí e bashamentu di awa shushi aki den e boske di mangel di awa den e área di Ref ta kuminsá na novèmber”, Obispo ta konta. Ora para e bashamentu aki por kuminsá sana e área. Segun Obispo e kontratashon pa remplasá e instalashon di pòmp awa i drechamentu di e pipanan di riol ku ta bai e instalashon di limpia awa, lo habri na sèptèmber 2019.
Segun VVRP e ora ei e trabounan por kuminsá na novèmber di 2019. Ta ferwagt ku e trabounan lo dura mas o ménos un aña.
Kondishonnan di Corendon
Sanashon di e parke di mangel di awa tabata un di e kondishonnan di e hotèl nobo di e organisashon di biahe Corendon, ku ta konstruí banda di e parke di mangel, pa habri. E planifikashon tabata pa esaki sosodé na desèmber di 2019.
Pero tantu e planifikashon pa sana komo e planifikashon di Corendon pa habri, a move pa aprel di 2020. E promé fase di e trabounan di sanamentu lo mester a kaba e ora ei.
Segun Atilay Uslu, CEO di e hotel nobo di Corendon e posponementu di e apertura di e hotèl, ku e nòmber apropiá ‘Corendon Mangrove Beach Resort’, no tin nada di hasi ku e trabounan retrasá di VVRP.
Trahadó lokal
“E motibu ku nos mester a posponé e apertura ta pasobra nos ke pa nos hotèl traha ku trahadó lokal. P’esaki mester re-eduká i trein hopi hende. Esaki ta tuma mas tempu ku a planeá”, segun Uslu.
E desaroyo di e área di ref ta konsistí di dos fase. E promé fase ta e kombatimentu di e bashamentu di awa pa asina kuminsá e sanamentu. E di dos fase ta e remodelashon di e paisahe di e parke di mangel di awa. Segun Obispo e dos fasenan aki lo kore paralèl.


text:
Oranjestad – Den un conversacion cu Sr.Rudy lampe e la trece na nos conocimiento cu e lo participa na e proximo elleccion di parlamento Hulandes. E la informa cu e la wordo aserca pa subi un lista nobo na hulanda y e posibilidad tey pa e participa como candidato.
Lampe conocido politico Arubiano a sigi splica cu formalmente e lista cu candidatonan lo keda presenta dia 8 di April 2014. E lista nobo aki bo por haya tur informacion bishitando e pagina web ikkiesvooreerlijk.eu ,mas informacion sigi scucha e player :


text:
Oranjestad-Den e actualizacion di Banco Central di Aruba pa loke ta e estimacion di Aruba su Producto Domestico Bruto (PDB) pa 2013 y 2014, por lesa for di e entidad renombra aki cu nan ta estima cu e actividadnan economico den 2013 a expandi cu 3,9% den termino real, pa un gran parti causa dor di un crecemento fuerte di e demanda turistico.
Minister di Turismo Otmar Oduber ta sumamente satisfecho cu e resultado aki, cual ta demostra cu e trabounan cu a bin ta haciendo ultimo añanan conhuntamente cu sector priva y partnernan den e industria aki a bin ta dunando su frutanan.
Importante pa menciona cu Banco Central ta indica cu turismo stay-over a aumenta cu 8,3% y cu ta premira cu e ingresonan relata na esaki lo subi cu 6,1%. Mas ainda, nan ta menciona cu pa 2014 economia lo sigui wordo sosteni pa sector turistico. Nan ta anticipa cu apertura di Ritz Carlton y renovacion di cambernan di Holiday Inn lo duna un boost adicional, mientras cu e ciere y renovacion di Westin lo mitiga e boost aki.
Banco Central ta expresa tambe den su relato cu e aumento den inversion y e prestacion fuerte premira den sector turistico lo aumenta e cantidad di personanan emplea, cual lo por causa un crecemento den consumo priva cu 2,0%.
Esaki ta cifranan hopi positivo cu ta refleha e atencion cu industria di turismo a bin ta hayando caminda e parti importante ta cu for di 2009 a tuma e decision di estrecha e lazonan cu e partnernan tanto local como internacional, buscando asina e mihor desaroyo pa nos principal pilar economico enfocando riba calidad sin lubida cantidad.


text:
Yrausquin, dealer di auto y compania di famia pa mas cu 67 aña na Aruba, recientemente a ricibi den nan showroom e 45 muchanan di 4 te cu 12 aña di edad, nomina como finalista di e competencia di pintamento “Yrausquin Carnaval Super Car” 2nd edition. Aruba su Carnaval 66 combina cu e fantasia di e muchanan tabata parti di e inspiracion p’e muchanan crea nan mesun super car.
Den e panel di hurado profesional y diversifica tabatin e siguiente personanan: Chibi van der Hans, Freddy Wijenberg, Jarissa Dubero, Romelinda Maldonado, Roxana Rodriguez y incluyendo dos teenager, Rasheed Lowe y Edouard Yrausquin (yiu di Christina Yrausquin). Nan tabatin un tarea grandi y difícil pa por selecta e finalistanan for di 825 pintura. E huradonan a keda hopi impresiona cu e fantasia y creacion di cada pintura.
Pa selecciona e 45 finalistanan, a basa e puntonan riba creatividad, originalidad y uso di material, mientras cu originalidad a conta dobel. Tambe a tuma den consideracion e edad di cada mucha. Separa di e criterianan aki tabatin cierto reglanan pa cumpli cu nan. E ganadornan di categora di 4 y 5 aña di edad ta Connor, Ciara, Justin, Valentina y Jaycey. E ganadornan di categorida di 6 te cu 8 aña di edad ta Mila, Celina, Adonis, Aydrian y Kailen. E ganadornan di 9 te cu 12 aña di edad ta Raiden, Jayrienne, Cyrielle, Mia Bella y Irene.
Christina Yrausquin, gerente di benta, ta gradici Office Systems Aruba pa nan gran gesto di sponsor 2,000 mil florin pa e scol ganador Cayena Kleuterschool. E premio aki ta pa busca material di scol pa e vak di CKV. Yrausquin, dealer oficial di e marcanan renombra Ford, Lincoln, Mitsubishi y Mercedes-Benz, cu su mesun inhouse Body Shop, Quick Lane ®, departamento di piesa y servicio, ta felicita tur e finalistanan y en particular e 15 ganadornan, y tambe gradici tur mucha cu a participa y a haci nan best pa crea nan “Carnival Super Car”. Ademas gerente di Yrausquin kier gradici tur hurado pa nan tempo, profesionalismo y dedicacion pa selecta e ganadornan. Na 2021 un edicion nobo di e competencia di pintamento lo tuma lugar. Por tuma contacto libremente cu e huradonan pa cualkier pregunta.


text:
Showing all 6 results
Djòsi Djaka ku Mimina Makaku
Fls 5.30
Ruthie Pantophlet
Ariadne Faries
Mimina Makaku delegá kasi flaku a namorá dje djaka ku ta biba den dak.
Pero Djòsi Djaka ku ta biba den dak tin hinteramente un otro smak.
Kanto na e Palu Enkantá$ 13,46 O.B Excl.
Fls 24.50
José Maria Capricorne
E kuenta ta di un palu presioso den un área di naturalesa bunita. E Palu Enkantá mes, e bestia- i matanan den besindario ta drenta pániko ora algun yagdó disidí di kap e palu. Pero di ripiente algu inesperá ta sosodé …
Salto Buki di kuenta 1$ 81,54 O.B Excl.
Fls 148.40
Método pa siña lesa na Papiamentu
Den e buki nan di kuenta 1 i 2 tin un kolekshon di kuenta ku ta ofresé un kantidat di kuenta original serka di e dies temanan di e método Salto, Método pa siña lesa na Papiamentu. E tekstonan ta rikamente ilustrá.
Kolofòn: Fundashon pa Planifikashon di Idioma (FPI) a desaroyá e método Salto, Método Salto pa siña lesa na Papiamentu, riba enkargo di gobièrnu di Kòrsou mediante SAE, ku finansiamentu di USONA.
Direkshon di proyekto: Dr. Ronnie Severing, lider di proyekto i Drs. Ria Severing- Halman, Koordinadó
Outornan: Ronnie Severing, Ria Severing- Halman, Mavis Ersilia, Ilona Beggraaf- Karsters, Karen Specht, Marelva Mathilda
Konseho lingwístiko: Drs. Silvio Jonis, Drs. Cathleen Giterson, Thelma Anthonia
Ilustrashon: Paul de Becker, Jort van der Jagt, Mark Janssen, Anjo Mustsaars
Realisashon: Paul Dijkstra, Wietske Linthorst- Dijkstra
Salto Buki di kuenta 2$ 81,54 O.B Excl.
Fls 148.40
Den e bukinan di kuenta 1 i 2 tin un kolekshon di kuenta ku ta ofreséun kantidat di kuenta original serka di e dies temanan di e método Salto, método pa siña lesa na Papiamentu. E tesktonan ta rikamente ilustrá.
Sapu ta namorá
Fls 7.50
Max Velthuijs
Sapu i su amigunan a aparesé den hopi aventura popular. Otro título na papiamentu ta: Sapu i e para, Sapu ta Sapu, Sapu ta un héroe i Sapu tin miedu.
Sapu tin miedu$ 0,00 O.B Excl.
Fls 0.00
Max Velthuijs
Ta anochi i Sapu tin miedu. Tur kaminda e ta tende zonido straño. Na kas di Patu tambe tin kos straño ta sosodé. Huntu nan ta kore pasa den mondi, bai serka Porko. Porko sí no tin miedu. Òf tòg ?


text:
WILLEMSTAD,– E do-ñonan di kasinonan na Kòrsou a ekspresá nan mal kontentu ku e desis-hon di gobièrnu pa sera tur kasino mesora pa baha e kantidat di personanan infektá ku Covid-19.
E doñonan ta bisa ku promé ku a anunsiá e me-didanan nobo di Covid-19, gobièrnu mester a konsultá ku vários sektornan, inkluso esun hotelero. Sinembargo, nan komo doño mester a sa di e medida di ku nan mes-ter sera, via di prensa.E doñonan di kasino ta bisa ku gobièrnu a mustra ningun prueba di ku e infe-kshonnan ta ser transmití tambe den kasinonan. E ar-gumentu aki a keda presen-tá tambe pa e asosashon di restorantnan na Kòrsou.Te ku aworakí, segun kasi-nonan, semper nan a tene nan mes na tur regla, entre otro redusiando e kantidat di hungadónan, hasien-do obligatorio pa bisti tapa boka i usa solamente mitar di e mashinnan di jackpot.E empresarionan no ta komprondé kon por ta ku e hende ainda por bai sine ku un tapa boka òf tambe por bai misa, pero nan si mes-ter sera nan portanan.E doñonan a manifestá nan deseo pa diskutí e pun-tonan aki ku gobièrnu.


text:
KASO ALAPAHA.
INVESTIGASHON TA DEN FUL SWING.
Fiskal di Ministerio Publiko BES ta informá ku miembronan di KPCN a traha intensivamente awe riba e kaso di asesinato marduga den Kaya Korsou na Playa. E kaso a haña e nomber “Alapaha”.
Por konfirmá ku e viktima ta Jorditan Theodora. Relashoná ku e asesinato a hasi marduga i awe den dia un asina yama “buurtonderzoek” pa logra ms dato posibel di loke a pasa. Tin varios testigu ku ya kaba a duna nan deklarashon mientras ku tambe ta hasi uso pa e investigashon di varios imagen di camara ku a kapta e suseso.
E defuntu ta bai NFI na hulanda pa un outopsia mas profundo. Ta hasi uso di servisio di NFI pa nan konosementu i e bon relashon ku tin ku nan ku KPCN i OM BES.
Mientrastantu KPCN i OM BES a forma un asina yama “Team Grootschalig Optreden” pa garantisa un investigashon mas afondo i amplio.
UN SOSPECHOSO DETENE Y AUTO KONFISKA.
Info OM:
Awe marduga, den kuadro di investigashon “Alapaha”, a detene un sospechoso pa loke ta trata e tiramentu ku morto den Kaya Korsou na Playa.
E team di investigashon tin indikashon ku e persona aki ta envolvi den e kaso aki di hechonan kastigabel. Tambe a konfiska marduga un outo. Den kuadro di e kaso aki no a tene entrada hudisial.
——-
Vannacht is in het kader van het onderzoek “Alapaha” naar de dodelijke schietpartij op 1 maart in Kaya Korsou een verdachte aangehouden.
Het onderzoeksteam heeft aanwijzingen dat de aangehouden persoon betrokken is bij gepleegde strafbare feiten. Ook is een auto in beslag genomen. Er is in het kader hiervan geen huiszoeking verricht.
INFO: O.M.


text:
Prome Minister Evelyn Wever-Croes PRESUPUESTO A PASA CU MAYORIA ABSOLUTO
Prome Minister Evelyn Wever-Croes
PRESUPUESTO A PASA CU MAYORIA ABSOLUTO
Parlamento di Aruba, Diamars a aproba e presupuesto di crisis pa aña 2020 pa asina gobierno por subi mercado international y busca fondo pa asina yuda esnan cu ta mas afecta pe e crisis di Coronavirus.
Den Parlamento como tambe den rueda di prensa di Gobierno di Aruba diamars, Minister di Finansa a splica e pasonan cu Gobierno ta tumando pa por atende cu e tema aki. Prome cos cu a haci desde 13 di maart cu Aruba a conoce su prome dos casonan ta pa haci e scenarionan visibel pa cu cuanto e impacto financiero ta bay ta pa pais Aruba. E scenarionan of calculacionnan aki a ser haci conhuntamente cu Banco Central, informacionnan di S&P y di IMF.
E di dos paso ta busca fondo necesario urgente pa stabilisa e sistema pa asina como pais nos no kibra y nos por sigiu draai AZV, SVB y Gobierno. Pues na e fase ey nos ta aworaki y a acudi na Parlamento pa haya aprobacion.
Diamars den oranan tempran di anochi, Parlamento a aproba e presupuesto u Gobierno mester cana e caminda normal di pidi e aprobacion na Conseho di Minister di Reino y despues bay busca riba e mercado internacional.
Unabez cu esey ta haci, nos ta bay pa stap 3 cual ta baha e gastonan di gobernacion y adapta esakinan na e realidad nobo cu pais Aruba ta bay haña su mes aden, pasobra e efectonan di e virus no ta cos di awor pero algo cu lo dura hopi aña pa nos por sali di dje.
Presupuesto 2020 ta inclui un pakete cu Gobierno a introduci pa trece alivio temporario riba tres tereno. Un tereno ta e desempleadonan pues personanan cu ta perde trabou a consecuencia di e crisis economico. Den e grupo aki Awg. 214 miyon ta bay wordo inverti. E di dos ta e negoshinan chikito y mediano cu tin menos di 50 trahado. Den e grupo aki ta bay inverti Awg. 40 miyon. Y e di tres area ta pa nos cubri deficit adicional di e sistema di siguridad social di AZV y SVB cu Awg 429 miyon cu nos ta calcula cu nan ta bay haña menos. Hunto e suma ta yega na Awg. 683 miyon.
Pero, Prome Minister Evelyn Wever-Croes ta indica cu no ta esey so ta e necesidad financiero di Gobierno pasobra den e presupuesto ta inclui e reforma fiscal cu ta trece Awg. 103 myon aden cu no por sigui, e ta wordo para y Gobierno mester busca e placa ey di otro caminda. Tambe nos economia ta bay contrae, ta bay bira mas chikito e aña aki debi na e Coronavirus y p’esey mester bay presta placa pa cubri loke e economia no lo bay genera.
Tambe door di e companianan y pagadonan di impuesto talvez no por bay cumpli cu nan pagonan di impuesto, Gobierno ta tene cuenta tambe cu un Awg. 250 miyon menos. Pues tur esaki ta pone cu si bo conta nan hunto, Aruba tin un necesidad financiero pa bay presta di Awg. 1.3 biyon.
“E presupuesto a wordo aproba unanimamente. Mi tin cu gradici nos partnernan den coalicion cu a sostene esaki. Parlamentario independiente Sra. Daphne Lejuez tambe a sostene e presupuesto, fraccion di AVP a abstene di vota p’e presupuesto. Mi ta kere cu esakinan ta gestonan cu ta mustra e union cu nos mester tin pa combati e efectonan critico cu e virus aki ta bay ocasiona.
Lamentablemente nos no ta logra e surplus cu tanto nos a desea, lamentablemente destino a dicidi diferente y aworaki mester bay presta Awg. 1300 miyon pa nos por cubri e efectonan di e crisis di Coronavirus.
Pa pone den perspectiva, ya un par di aña pasa, Gobierno anterior a presta mas cu esaki pa construi careteranan etc, pero nos a logra bin bek y casi pa yega un aña completo cu un surplus. Mi tin confiansa cu di esaki tambe nos lo bounce bek pasobra nos ta un pueblo fuerte y resiliente. E bon ta cu e aprobacion di Parlamento nos por cuminsa busca fondo pa yuda tur esnan cu ta afecta pa e crisis aki”, Prome Minister a duna di conoce.


text:
Awo ta enseñansa su ora!
Falta algun dia pa eleccion y mas cu nunca e rumbo y futuro di enseñansa ta den man di cuerpo di docentenan. Cada un docente tin den nan man si nan kier cuminsa un era nobo den enseñansa unda cu prioridad lo ta pa trece trankilidad y paz, unda cambionan ta bin a base di dialogo y uso di conocemento di nos yiunan di tera. Of ta existi e posibilidad pa escoge un biaha mas pa intrankilidad y sigur hopi dictadura den enseñansa .
3 aña y 7 luna di instabilidad den enseñansa
Enseñansa mester stabilidad cu a bay perdi. Esaki ta di vital importancia si kier trece cambionan na bienestar di nos muchanan. Nos a conoce un Minister di Enseñansa cu no por a dialoga y convence niun hende di su cambionan proponi. Motibonan cu no por a convence niun hende ta paso cu niun plan e tabatin bon prepara y mas pio ta cu nunca e no kier a haci uzo di conocemento di nos mesun yiunan di tera cu por a yuda den e proceso y sigur cu e cambionan lo por a bira realisabel. Pero lo mas repugnante tabata su manera di persigui tur hende cu no ta di acuerdo cune y sigur a bira un Minister hopi rencoroso contra e cuerpo di docente y sigur su persona nunca a sa di balora nos propio yui di tera.
Pesey p’ami persona ta di vital importancia pa trece e trankilidad y paz cu a bay perdi den enseñansa pa hunto cu e veld y na un manera bon prepara y structura y cu uso di conocemento di nos mesun yiunan di tera, lo percura pa trece cambionan cu lo eleva nos nivel di enseñansa hopi liher. Pero lo mas importante ta cu lo percura pa crea un Plataforma di dialogo y unda tur cambio lo bai na manera transparente y unda cu niun hende mester tin miedo di expresa nan mes.
E decision ken lo bira e representante den enseñansa ta den man di cada docente
Awo ta ora di enseñansa y esaki ta den man di e cuerpo grandi di docente, cu tin e oportunidad den nan man pa escoge nan representante. Despues di locual a pasa mi ta pidi cada docente pa reflecciona unda nan kier wak enseñansa y sigur pa nan haci un bon escogencia cu lo marca e futuro di enseñansa. Nos no tin tempo pa sigui inventa paso ta e mesun motibo di inventa a causa hopi daño e ultimo 3 aña y 7 luna ora hopi a sostene algo diferente pero cu na final a resulta di ta desastroso pa nan mes y pa enseñansa.
Partido MEP y mi persona Edgard Vrolijk ta cla pa brinda enseñansa e trankilidad tan anhela, unda cu nos lo evalua tur decision tuma e ultimo añanan y unda cu lo para tur decicion cu a crea conmocion den enseñansa. Nos prioridad ta pa eleva e nivel di enseñansa y nos a demostra esaki caba cu e Proyecto di E-learning unda cu maske nos no tin como MEP e cartera di enseñansa nos a purba haci lo maximo posibel na bienestar di nos muchanan y sigur mi persona a sa di para hunto cu e cuerpo di docente unda a para hopi locura cu e Minister demisionario kier a tuma cu lo por tabata mas devastador ainda pa enseñansa. Pesey mi persona ta manda e siguiente mensahe: AWO TA ENSEÑANSA SU ORA!


text:
Comunicacion Mediante Email Cu SVb
Banco di Seguro Social Aruba SVb den ultimo dianan ta ricibi varios email di malware y/o virus cu ta purba di drenta nos sistema. SVb a ricibi diferente email cual ta aparece di ta origina di diferente cliente di SVb.
Pa e motibonan aki ta posibel cu email legitimo di nos clientenan por a keda sin wordo contesta pa motibonan di seguridad.
Den caso cu cliente di SVb tin email cu documentonan (attachment) pa manda pa SVb, nos ta pidi pa yama e persona of departamento concerni di antemano pa nos por verifica e autenticidad di e email.
Nos ta ofrece nos disculpa pa e inconveniencia aki.
ir. Edwin M. Jacobs
Director


text:
Luna pasa Aruba Hotel and Tourism Authority (AHATA) a manda un carta pa DAO y SVb cu copia pa gobernantenan concerni, pidiendo clarificacion riba un asunto importante tocante maneho di vakantie pa empleado na compania cu ta ricibi subsidio di salario.
Durante un conferencia di prensa di SVb aña pasa, a duna un interpretacion di maneho di vakantie cual den practica lo crea mas gasto y un complicacion enorme di administracion pa dunador di trabou. E interpretacion tabata cu ora di tuma vakantie, e porcentahe di e dianan igual na porcentahe di salario cu ta subsidia no por conta den administracion; kiermen lo keda debe dia extra di vakantie n’e empleado.
Na 2021 e confusion tocante e anuncio di SVb a haya mas atencion, pasobra algun empleado a cuminsa exigi pa dunador di trabao sigui e interpretacion di SVb.
Den e carta di AHATA, fecha 20 di februari, a splica pakico e interpretacion di SVb no ta cuadra cu realidad y a pidi DAO y SVb pa duna clarificacion.
Despues di 2 siman a manda un carta recordatorio, pasobra no a ricibi un contesta ainda. Awor ta un luna despues y ainda DAO y Gobierno no a ofrece e claridad necesario na dunador di trabou.
AHATA ta lamenta e falta di responsabilidad di parti di Gobierno y e departamentonan concerni pa ofrece e clarificacion, cual ta señala un falta di comprension p’e inkietud cu incertidumbre ta crea entre dunador di trabao y trahador.
Un departamento gubernamental di labor cu ta responsabel pa cumplimento di ley di labor, mester ofrece solucion pa evita conflicto na pia di trabao y mester representa interes di dunador di trabao igualmente cu di trahador. Ademas, ta lamenta con e interpretacion publica ta contradeci e meta di subsidio di salario, cual ta pa sostene compania y reduci nan gasto.


text:
Departamento di Obra Publico ta desea di informa comunidad di Aruba y specialmente automobilistanan cu ta haci uzo di LG. Smith Blvd y Palm Beach area, cu otro siman dialuna dia 11 di October 2021 y diamars 12 di October 2021, lo bay construi verkeersplateaunan na e crusada di Palm Beach pa asina evita accidentenan tuma lugar.
Dialuna lo cera for di rotonde di Superfood direccion L.G. Smith Blvd (noord) pa asina constui 2 verkeersplateau y diamars lo construi e otro direccion Palm Beach.
Orario di e ceramento lo ta for di 7’or di anochi te cu 6’or di mainta.
Ruta di desviacion lo keda indica cu borchi y baricadanan di aviso.
Alabes ta anuncia atrobe cu e verkeersplateaunan akinan ta temporal ya cu otro aña nos lo contrui e rotonde mes.
Por favor tuma nota ❗


text:
Geplaatst op 11 December 2020 dor di Ministerio Enseñansa, Siensia, Kultura & Deporte
Minister Croes ta kere firmemente den e konsepto di “Teach them Young”. Den esaki, e minister ta enfatisá kon importante ta pa siña kada mucha fo’i tempran kiko ta norma i balor. Mester inkulká den nan e importansia di disiplina, e balor di kultura i mester siña nan partisipá aktivamente den nos komunidat i stima nan patria. Minister Croes ta konvensí ku edukashon di norma i balor mester bira un prioridat den nos sistema di enseñansa. Enseñansa lo mester enfoká muchu mas riba kuríkulo di deporte, siensia, siña nos muchanan pa kome salú, instruí nan kon pa usa nan tablet òf kòmpiuter di forma responsabel, siña nan ki gran balor tin den nos kultura i siña mas idioma posibel.
Den su simannan inisial, e minister a duna prioridat na 10 punto di akshon kaminda huntu ku diferente eksperto ta bai hasi un inventarisashon/ investigashon amplio di tur problema den e área di enseñansa. Huntu ku e inventarisashon aki, lo presta atenshon tambe riba aspektonan di modernisashon i infrastruktura di edifisionan di skolnan i riba aspektonan di salubridat, higiena i seguridat pa dosente i alumnonan kua a bira aun mas importante meimei di e pandemia di Corona aki. Temanan manera digitalisashon, skol integral (Whole School, Community, Child), konekshon entre enseñansa i merkado laboral, maksimalisashon di e kolaborashon i koperashon pa ku edukashon den sektor di kultura i mundu empresarial, mehorá maneho deportivo teniendo kuenta ku e infrastruktura pa yega na salú físiko, mental i sosial den henter e komunidat i tambe e maneho kultural pa e periodo di 2020-2025 ku ta enfoká riba kreatividat i konstrukshon di nos nashon (nation Building) ta puntonan di akshon ku sigur Minister Croes lo ke bai traha riba dje. Den e foyeto athunto por tuma nota di Minister Croes su Vishon pa su Ministerio: Vishon di Minister Croes
Minister Croes ya ta den kombersashon ku e diferente ekspertonan di e sektornan durante di e dianan aki, pa asina kuminsá ehekutá e temanan ariba menshoná. Ku e puntonan di akshon aki, basa riba e akuerdo di Gobernashon (2017-2021), ta duna kontenido na ehekushon konkreto ku bista i atenshon speshal pa enseñansa, formashon i kombatimentu di pobresa.
** riba e potrètnan athunto por tuma nota di kombersashonnan ku a tuma lugá entre Minister Croes i Ekspertonan di e sektor.


text:
S.V.G.A. ta abreviacion pa Stichting voor Verstandelijk Gehandicapten Aruba, un fundacion sin ningun intencion lucrativo. E ta un fundacion pa mucha y adulto cu limitacion intelectual. Nos ta ofrece educacion special, fysiotherapia, logopedia y terapia profesional. S.V.G.A. a diseña e programanan special pa educa e muchanan y adultonan, cu lo ta di importancia y util pa cada etapa di nan bida. Specialista y educadornan diploma y cualifica a deseña e programanan. Nos tin den nos servicio logopedista, psicologo, ortopedagogo, trahadora social y educador fysico. Tur esaki ta danki na donacionnan di comunidad y ayudo di gobierno di Aruba.
S.V.G.A. tin bao su maneho un scol special (ZMLK) y departamentonan pa educa e clientenan segun edad y/of nivel intelectual. Nos website ta ofrece informacion pa tur cu ta interesa den e trabao di S.V.G.A.